pythainlp/thai-wiki-dataset-v4 huggingface dataset:
วงศ์กฤษณา

วงศ์กฤษณา หรือ Thymelaeaceae เป็นวงศ์ของพืชมีดอกที่ประกอบด้วย 50 สกุล และ 898 สปีชีส์ จัดตั้งขึ้นเมื่อ พ.ศ. 2332 โดย Antoine Laurent de Jussieu. 
การจัดจำแนก.
นักอนุกรมวิธานแบ่งเป็น 4 วงศ์ย่อย แต่ B.E. Herber ได้แบ่งวงศ์นี้เป็น 2 วงศ์ย่อย โดยคงวงศ์ย่อย Gonostyloideae ไว้ แต่เปลี่ยนชื่อเป็น Octolepidoideae อีก 3 วงศ์ย่อย (Synandrodaphnoideae, Aquilarioideae,และ Thymelaeoideae) ถูกรวมเข้าเป็นวงศ์ย่อย Thymelaeoideae s.l.(sensu lato), และประกอบด้วยเผ่า ได้แก่ Synandrodaphneae, Aquilarieae, และ Daphneae,วงศ์ย่อย Octolepidoideae ไม่มีการแบ่งเป็นเผ่า แต่แบ่งเป็นกลุ่มอย่างไม่เป็นทางการ 2 กลุ่มคือ "Octolepis" และ "Gonystylus" ในทำนองเดียวกัน ไม่มีการแบ่งเป็นเผ่าย่อยในเผ่า Daphneae แต่แบ่งเป็นกลุ่มแบบไม่เป็นทางการ 4 กลุ่มคือ "Linostoma", "Daphne", "Phaleria" และ "Gnidia" ต่อไปนี้เป็นสกุลจำนวน 45 สกุลที่แบ่งตามแบบของ Herber
Octolepis group: "Arnhemia", "Deltairia", "Lethedon", "Octolepis", "Solmsia"
Gonystylus group: "Aetoxylon", "Amyxa", "Gonystylus"
Synandrodaphneae: "Synandrodaphne"
Aquilarieae: "Aquilaria", "Gyrinops"
Daphneae
Linostoma group: "Craterosiphon", "Dicranolepis", "Enkleia", "Jedda", "Linostoma", "Lophostoma", "Synaptolepis"
Phaleria group: "Phaleria", "Peddiea"
Daphne group: "Daphne", "Daphnopsis", "Diarthron", "Dirca", "Edgeworthia", "Funifera", "Goodallia", "Lagetta", "Ovidia", "Rhamnoneuron", "Schoenobiblus", "Stellera", "Thymelaea", "Wikstroemia"
Gnidia group: "Dais", "Drapetes", "Gnidia", "Kelleria", "Lachnaea", "Passerina", "Pimelea", "Struthiola"
Incertae sedis: "Linodendron", "Stephanodaphne", "Lasiadenia"
ช่อกินรี

ช่อกินรี ชื่อวิทยาศาสตร์: "Gagnepainia thoreliana" อยู่ในวงศ์ Zingiberaceae เป็นไม้ล้มลุก กลีบดอกเชื่อมติดกันปลายแยกเป็น 3 แฉก สีเหลืองอมเขียว เหง้าและต้นสด ทุบละเอียดใช้รักษาแผลสด
สาธารณรัฐสังคมนิยมโซเวียตมอลเดเวีย

สาธารณรัฐสังคมนิยมโซเวียตมอลเดเวีย (มอลโดวา/) เป็นหนึ่งในสาธารณรัฐสิบห้าแห่งของสหภาพโซเวียต นับตั้งแต่การประกาศอำนาจอธิปไตยเมื่อวันที่ 23 มิถุนายน ค.ศ. 1990 จนถึงการประกาศเอกราชเมื่อวันที่ 27 สิงหาคม ค.ศ. 1991 สาธารณรัฐแห่งนี้มีชื่อเรียกอย่างเป็นทางการว่า สาธารณรัฐสังคมนิยมโซเวียตมอลโดวา (Soviet Socialist Republic of Moldova) และเมื่อได้รับเอกราชอย่างเป็นทางการจึงเปลี่ยนชื่อเป็น สาธารณรัฐมอลโดวา
สาธารณรัฐสังคมนิยมโซเวียตมอลเดเวียได้รับการจัดตั้งขึ้นเมื่อวันที่ 2 สิงหาคม ค.ศ. 1940 โดยรวมพื้นที่บางส่วนของเบสซาเรเบีย (ภูมิภาคของโรมาเนียที่ถูกผนวกเข้ากับสหภาพโซเวียตเมื่อวันที่ 28 มิถุนายน ปีเดียวกัน) เข้ากับสาธารณรัฐสังคมนิยมโซเวียตปกครองตนเองมอลเดเวีย (Moldavian Autonomous Soviet Socialist Republic) ซึ่งในขณะนั้นเป็นสาธารณรัฐปกครองตนเองแห่งหนึ่งในเขตสาธารณรัฐสังคมนิยมโซเวียตยูเครน
ก็อดซิลลา อสูรร้ายคืนชีพ

ก็อดซิลลา อสูรร้ายคืนชีพ  เป็นภาพยนตร์แนววิทยาศาสตร์ไคจูในปี ค.ศ. 1955 อำนวยการสร้างโดย [โตโฮ]] กำกับโดย Motoyoshi Oda กับผลภาพเทคนิคพิเศษโดย Eiji Tsuburaya นำแสดงโดย Hiroshi Koizumi, Setsuko Wakayama และ Minoru Chiaki เป็นภาพยตร์เรื่องที่ 2 ของภาพยนตร์ก็อตซิลลาซีรีส์ ซึ่งเป็นผลสืบเนื่องโดยตรงอย่างรวดเร็วของการใส่ลงไปในการผลิตเพื่อใช้ประโยชน์จากความสำเร็จของรายได้ของก็อตซิลลาปีที่ผ่านมา เป็นภาพยนตร์เรื่องแรกในซีรีส์ที่มีลักษณะแบบ "มอนสเตอร์ ปะทะ มอนสเตอร์" ฉากจำลองที่จะนำมาใช้เป็นครั้งแรกของศัตรูก็อตซิลลามอนสเตอร์สัตว์สี่เท้าชื่อ แองกิรัส ฉากของการต่อสู้ระหว่างก็อตซิลลากับมอนสเตอร์ยักษ์อื่น ๆ นี้กลายเป็นหลักสำหรับส่วนที่เหลือของซีรีส์
ภาพยนตร์เรื่องนี้ได้รับการฉายในประเทศสหรัฐอเมริกาในช่วงฤดูร้อนปี ค.ศ. 1959 โดย วอร์เนอร์บราเธอร์ส ในชื่อ กิกันติส มอนสเตอร์ไฟ
เด็นโซ่แอรีบีส์

เด็นโซ่แอรีบีส์  เป็นทีมวอลเลย์บอลหญิง ซึ่งตั้งอยู่ ณ นิชิโอะ จังหวัดไอชิ ประเทศญี่ปุ่น ทีมนี้เข้าแข่งขันในวี.ชาลเลนจ์ลีก โดยทางสโมสรได้รับการก่อตั้งในปี ค.ศ. 1972
ทีมนี้มีเจ้าของคือบริษัทเด็นโซ่ และริโฮะ โอตะเกะ ซึ่งเป็นนักกีฬาวอลเลย์บอลหญิงทีมชาติญี่ปุ่น ได้ทำหน้าที่ประจำสังกัดสโมสรแห่งนี้
สมาชิกทีมปัจจุบัน.
ข้อมูล ณ เดือนเมษายน ค.ศ. 2021
เขตชูโอ (ชิบะ)

เขตชูโอ  เป็นหนึ่งในหกเขตในนครชิบะ จังหวัดชิบะ ประเทศญี่ปุ่น เป็นเขตที่ตั้งของสำนักงานเทศบาลนครชิบะ ศาลาว่าการจังหวัดชิบะ และศูนย์กลางพาณิชยกรรมของจังหวัดชิบะ ในเมษายน ค.ศ.2012 เขตชูโอมีจำนวนประชากรประมาณ 200,157 คน ความหนาแน่นของประชากร 4,470 คนต่อตารางกิโลเมตร มีขนาดพื้นที่ทั้งสิ้น 44.81 ตารางกิโลเมตร ทำให้เป็นเขตที่มีประชากรมากที่สุดในนครชิบะ
ภูมิศาสตร์.
เขตชูโอตั้งอยู่ทางตะวันตกเฉียงใต้ของนครชิบะ ติดกับอ่าวโตเกียว พื้นที่ชายฝั่งส่วนมากของเขตนี้เป็นพื้นที่ที่เกิดจากการถมทะเล
ฮิวแมนไรตส์วอตช์

ฮิวแมนไรตส์วอตช์ (ย่อ: HRW) เป็นองค์การนอกภาครัฐระหว่างประเทศซึ่งทำวิจัยและส่งเสริมสิทธิมนุษยชน สำนักงานใหญ่ตั้งอยู่ในนครนิวยอร์ก โดยมีสำนักงานในอัมสเตอร์ดัม เบรุต เบอร์ลิน บรัสเซลส์ ชิคาโก เจนีวา โจฮันเนสเบิร์ก ลอนดอน ลอสแอนเจลิส มอสโก ปารีส ซานฟรานซิสโก โตเกียว โตรอนโต และวอชิงตัน ดี.ซี. ก่อตั้งครั้งแรกในปี ค.ศ. 1978
ในเดือนมิถุนายน ค.ศ. 2011 รายจ่ายประจำปีขององค์การอยู่ที่ 50.6 ล้านดอลลาร์สหรัฐ
สุภา คชเสนี

พลเรือเอก สุภา คชเสนี (12 ตุลาคม พ.ศ. 2469 — 30 ตุลาคม พ.ศ. 2564) เป็นอดีตผู้บัญชาการทหารสูงสุดคนที่ 12 และสมาชิกวุฒิสภาไทยชุดที่ 5
ประวัติ.
ชีวิตส่วนตัว.
พล.ร.อ. สุภา คชเสนี เป็นบุตรของหลวงบริณัยจรรยาราษฎร์ (มณฑล คชเสนี) กับนางกระถิน (จารุศังข์) คชเสนี มีพี่น้องร่วมบิดา-มารดา 4 คน ได้แก่
พล.ร.อ. สุภา คชเสนี สมรสกับคุณหญิงทรงสมร คชเสนี (สกุลเดิม กิตติขจร) ธิดาของจอมพล ถนอม กิตติขจร กับท่านผู้หญิงจงกล กิตติขจร กรรมการจัดการมูลนิธิสงเคราะห์ครอบครัวทหารผ่านศึกในพระราชินูปถัมภ์ของสมเด็จพระศรีนครินทราบรมราชชนนี โดยได้รับพระราชทานน้ำสังข์จากพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถที่พระตำหนักจิตรลดารโหฐาน และมีงานเลี้ยงฉลองสมรสบริเวณทำเนียบรัฐบาล เมื่อวันที่ 9 พฤศจิกายน พ.ศ. 2507 มีบุตร-ธิดารวม 5 คน ได้แก่
การทำงาน.
พล.ร.อ. สุภา คชเสนี ได้ดำรงตำแหน่งสำคัญต่าง ๆ ดังนี้
ทั้งนี้เมื่อวันที่ 13 มิถุนายน พ.ศ. 2526 ได้มีพระราชโองการโปรดเกล้าฯ แต่งตั้งให้ พล.ร.ท. สุภา คชเสนี เป็นนายทหารพิเศษ ประจำกองนักเรียนนายเรือรักษาพระองค์ โรงเรียนนายเรือ กรมยุทธศึกษาทหารเรือ
เมื่อวันที่ 24 มกราคม พ.ศ. 2527 ได้มีพระราชโองการโปรดเกล้าฯ แต่งตั้งให้ พล.ร.อ. สุภา คชเสนี เป็นนายทหารพิเศษ ประจำกองบังคับการ กรมทหารราบที่ 3 รักษาพระองค์ กรมนาวิกโยธิน
เมื่อวันที่ 25 พฤศจิกายน พ.ศ. 2529 ได้มีพระราชโองการโปรดเกล้าฯ แต่งตั้งให้ พล.ร.อ. สุภา คชเสนี เป็นนายทหารพิเศษ ประจำกรมทหารราบที่ 1 มหาดเล็กรักษาพระองค์ ประจำกรมนักเรียนนายเรืออากาศ รักษาพระองค์ โรงเรียนนายเรืออากาศ กรมยุทธศึกษาทหารอากาศ และประจำกองพันทหารอากาศโยธินที่ 1 รักษาพระองค์ กรมทหารราบ กรมอากาศโยธิน
เครื่องราชอิสริยาภรณ์.
พลเรือเอก สุภา คชเสนี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
อินช็อนฮึงกุกไลฟ์พิงก์สไปเดอร์ส

อินช็อนฮึงกุกไลฟ์พิงก์สไปเดอร์ส  เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1971 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองอินช็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ เคยางยิมเนเซียม ในอินช็อน
ทั้งนี้ คิม ย็อน-คย็อง ซึ่งเป็นนักกีฬาวอลเลย์บอลหญิงทีมชาติเกาหลีใต้ ได้เคยทำหน้าที่ประจำสังกัดสโมสรแห่งนี้
เกียรติประวัติสโมสร.
ในประเทศ.
วี-ลีก
โคโวคัพ
ผู้เล่นชุดปัจจุบัน.
"รายชื่อผู้เล่นฤดูกาล 2021–2022"
อนาสตาเซีย ลูปโปวา

อนาสตาเซีย วลาดีมีรอฟนา ลูปโปวา (26 มิถุนายน ค.ศ. 1985 –) เป็นนักกีฬาบิลเลียดชาวรัสเซีย เธอเป็นแชมป์ยุโรปสองสมัยในการแข่งขันรัสเซียนพีระมิด, แชมป์ของมอสโกในการแข่งขันไดนามิกพีระมิด และมาสเตอร์ออฟสปอร์ตส์
นอกจากนี้ ลูปโปวายังชนะการประกวดมิสบิลเลียด 2009 จากนั้น เธอก็ได้หันไปสู่การเป็นผู้ฝึกสอน
เวิร์คคิน'เดย์แอนด์ไนท์

เวิร์คคิน'เดย์แอนด์ไนท์  เป็นเพลงที่บันทึกเสียงโดย ไมเคิล แจ็กสัน เป็นเพลงที่ 3 จากสตูดิโออัลบั้มที่ 5 "ออฟเดอะวอลล์" ในปี ค.ศ. 1979 แต่งและผลิตโดย ไมเคิล แจ็กสัน แม้จะไม่ได้รับการปล่อยตัวเป็นซิงเกิล แต่มักได้รับการเปิดในรายการวิทยุและในภาพยนตร์กลายเป็นหนึ่งในเพลงที่นิยมมากที่สุดของแจ็คสัน แจ็คสันยังแสดงเพลงนี้สดอีกด้วย เพลงนี้ยังเป็นจุดเด่นในวิดีโอเกม "" เพลงที่ได้รับการเก็บตัวอย่างโดยหลายศิลปิน เพลงได้รับการเรียบเรียงและออกจำหน่ายในรูปแบบอัลบั้ม รีมิกซ์/ซาวด์แทร็ก "อิมมอร์ทัล" ในปี ค.ศ. 2011 ในปี ค.ศ. 2014 ทิมบาแลนด์ ได้เก็บตัวอย่างการเคาะและลมหายใจจากเพลงนี้ และการเก็บตัวอย่างการออกเสียงของเขาสำหรับเวอร์ชันร้องคู่ของเพลง "เลิฟเนเวอร์เฟลท์โซกูด" (ร้องคู่กับ จัสติน ทิมเบอร์เลก) - เพลงที่ร้องคู่ที่ถูกปล่อยออกมาเป็นซิงเกิลจากอัลบั้ม "เอ็กซ์สเกป"
เบื้องหลัง.
"Workin' Day and Night" ถูกเขียนโดย และบันทึกเสียงสำหรับอัลบั้ม "Off The Wall" ที่ออกในสิงหาคม ค.ศ. 1979 เพลงที่ถูกปล่อยออกมาไม่ได้เป็นซิงเกิล แต่เป็น B-side สำหรับเพลง "Rock with You" ในสหรัฐอเมริกา และ B-side สำหรับเพลง "Off the Wall" ในสหราชอาณาจักรเพลงนี้มีจังหวะจาก 128 จังหวะต่อนาทีจึงเป็นหนึ่งในเพลงของแจ็คสันที่เร็วที่สุด
คณะทหารแห่งชาติ

คณะทหารแห่งชาติ  เป็นคณะผู้ยึดอำนาจการปกครองของประเทศไทย ประกอบด้วยนายทหารผู้ทรงอำนาจที่วางแผนและดำเนินการรัฐประหารในเดือนพฤศจิกายน พ.ศ. 2490 ศักดิ์ศรีและอิทธิพลของพวกเขาเพิ่มขึ้นอย่างรวดเร็วโดยการกลับเข้าสู่วงการเมืองของจอมพล แปลก พิบูลสงคราม อย่างไรก็ตามพวกเขาอยู่ได้นานและครองการเมืองไทยในอีกสองทศวรรษข้างหน้า ส่วนใหญ่จะได้รับตำแหน่งสูงกลายเป็น พลเอกและจอมพล
สมาชิก.
คณะรัฐประหารประกอบด้วยนายทหารชั้นผู้น้อยกว่าสี่สิบนายที่นำโดยผู้บังคับบัญชาจำนวนน้อยหลายคนถูกบังคับให้เกษียณอายุโดยนาย ปรีดี พนมยงค์ ในตอนท้ายของ สงครามโลกครั้งที่สอง—ผู้คนที่ร่วมสมคบคิดอีกจำนวนหนึ่ง
สมาชิกระดับผู้นำของคณะรัฐประหารคือ จอมพล สฤษดิ์ ธนะรัชต์ ผู้บังคับการ กรมทหารราบที่ 1 มหาดเล็กรักษาพระองค์ พลตำรวจเอก เผ่า ศรียานนท์ อธิบดีกรมตำรวจ จอมพล ผิน ชุณหะวัณ พ่อตาของพลตำรวจเอกเผ่า ผู้มีบทบาทสำคัญทางการเมือง พลโท กาจ กาจสงคราม และจอมพลอากาศ ฟื้น รณนภากาศ ฤทธาคนี ผู้บัญชาการที่มีประสบการณ์การรบของกองทัพอากาศ 
สมาชิกที่มีอาวุโสรองลงมาได้แก่ บุตรชายของจอมพลผิน พลเอก ชาติชาย ชุณหะวัณ และ คนสนิทของจอมพล สฤษดิ์ ธนะรัชต์ จอมพล ถนอม กิตติขจร และ จอมพล ประภาส จารุเสถียร
เสียนหยาง

เสียนหยาง ตามภาษาจีนมาตรฐาน หรือ ห้ำเอี๋ยง ตามภาษาจีนฮกเกี้ยน  เป็นเมืองหลวงของประเทศจีนในสมัยราชวงศ์ฉิน บูรณาการในพื้นที่มหานครซีอาน หนึ่งในพื้นที่ตั้งถิ่นฐานเมืองหลักในประเทศจีน ที่มีมากกว่า 7 ล้านคนที่อาศัยอยู่ มีพื้นที่ 10,213 ตารางกิโลเมตร
เอ็มคอตแฟมิลี

เอ็มคอตแฟมิลี  เป็นสถานีโทรทัศน์ภาคพื้นดินระบบดิจิทัลของ สถานีโทรทัศน์ช่อง 9 เอ็มคอตเอชดี บริษัท อสมท จำกัด (มหาชน) ที่นำเสนอรายการเด็กและครอบครัว โดยเอ็มคอตคิดส์แอนด์แฟมิลี (MCOT Kids & Family) เป็น 1 ใน 2 ช่องทีวีดิจิทัลที่ บมจ.อสมท เข้าร่วมประมูลช่องเด็ก เยาวชน และครอบครัว มาด้วยมูลค่า 660 ล้านบาท (ปัจจุบันได้คืนใบอนุญาต และยุติการออกอากาศแล้ว)
ได้เริ่มทำการทดลองออกอากาศในวันที่ 1 เมษายน พ.ศ. 2557 อัตลักษณ์ช่วงแรกเป็นอักษรสีขาวดำแนวนอนแบบเรียบ ๆ ต่อมาในเดือนมิถุนายน จึงได้เอาข้อความ "ทดลองออกอากาศ" ที่ปรากฏใต้อัตลักษณ์ออก จากนั้นต่อมาในเดือน มิถุนายน พ.ศ. 2557 จึงเอาคำว่า "คิดส์" ออก เหลือไว้แต่ "แฟมิลี" และเปลี่ยนเป็นอัตลักษณ์และแบบอักษรสีม่วง-เขียวอ่อน ใน พ.ศ. 2561 เอ็มคอตแฟมีลี่ได้ปรับอัต
ลักษณ์ มีเลข 14 อยู่ในกล่องสี่เหลี่ยมขนาดใหญ่ สีพาสเทล และคำว่า MCOT FAMILY อยู่ข้างใต้กล่องเลข 14 ขนาดใหญ่ โดยคำว่า MCOT เป็นสีส้ม และคำว่า FAMILY เป็นสีเทา
ในช่วงเดือนตุลาคม พ.ศ. 2560 ผู้บริหาร บมจ.อสมท มีแนวคิดจะปรับเปลี่ยนช่องเอ็มคอตแฟมิลี เป็นช่อง "เอ็มคอต สิบสี่" เน้นรายการส่งเสริมวิสาหกิจขนาดกลางและขนาดย่อมและการขายสินค้าผ่านระบบพาณิชย์อิเล็กทรอนิกส์ โดยปรับลดรายการเด็กและเยาวชนลง ส่งผลให้เกิดความไม่พอใจในหมู่คนทำงานด้านเด็กและเยาวชน จนกระทั่งมีการรวบรวมรายชื่อประชาชนเพื่อยืนผ่านไปยังสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แต่ผู้บริหาร บมจ.อสมท ยังยืนยันว่าช่องเอ็มคอตแฟมิลียังเป็นช่องรายการเพื่อเด็ก เยาวชน และครอบครัวเช่นเดิม 
เมื่อวันที่ 10 พฤษภาคม พ.ศ. 2562 บมจ.อสมท ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัทฯ มีมติให้ บมจ.อสมท แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัลภายในวันที่ 10 พฤษภาคม พ.ศ. 2562 และถูกยุบรวมกับ เอ็มคอตเอชดี ในวันที่ 16 กันยายน พ.ศ. 2562 
 โดยเอ็มคอตแฟมิลีเป็นช่องที่ทำรายได้น้อยที่สุดของทีวีดิจิทัลทั้งหมดตลอด 5 ปี ที่ออกอากาศ ทำรายได้รวม 157 ล้านบาท เรตติ้งดีที่สุด 0.029 ในปี พ.ศ. 2561 และต่ำสุด 0.006 ในปี พ.ศ. 2557
สังขยา (อาหารใช้ทา)

สังขยา เป็นของหวานชนิดหนึ่งของไทยทำจาก ไข่ น้ำตาล กะทิ นำมากวนให้เข้ากัน นิยมแต่งสีและกลิ่นด้วยใบเตยให้ได้สีเขียว หรือผสมกับน้ำชาเรียกสังขยาชาเย็น ใช้ทาขนมปังหรือใช้เป็นไส้ขนมปัง ซาลาเปาในมาเลเซียและอินโดนีเซียมีขนมลักษณะเดียวกันนี้เรียก กายา หรือศรีกายา เป็นแบบที่ทำให้ข้น ใช้ทาขนมปัง ใช้เป็นไส้ขนมได้ด้วย ส่วนผสมเป็นไข่ กะทิ น้ำตาล เคี่ยวให้เข้ากัน นิยมใส่ใบเตยให้เป็นสีเขียวอ่อนหรือใส่ไข่ให้เป็นสีส้ม กายาที่ใช้กินกับขนมปังจะต่างจากกายาที่กินกับข้าวเหนียว
ฟิลิปปินส์.
สังขยาในฟิลิปปินส์ทำจากกะทิ และน้ำตาลหรือกากน้ำตาล มีลักษณะคล้ายกัน
รถรางไฟฟ้า

รถรางไฟฟ้า  เป็นรถไฟที่สามารถขับเคลื่อนได้ด้วยตนเองโดยใช้พลังงานไฟฟ้า รถรางไฟฟ้าไม่ต้องการหัวรถจักรในการขับเคลื่อน ส่วนใหญ่รถรางไฟฟ้ามักใช้ในการขนส่งผู้โดยสาร แต่ก็มีบางส่วนที่ถูกดัดแปลงเป็นรถขนส่งสิ่งของ เช่น จดหมาย หรือกระเป๋าเดินทาง
รถรางไฟฟ้าเป็นที่นิยมในการขนส่งทั้งในเมืองและชานเมืองทั่วโลก เนื่องจากรถรางไฟฟ้ามีความเร็วสูง และไม่มีการปล่อยมลภาวะ เงียบกว่ารถรางดีเซล นอกจากนี้ รถรางไฟฟ้ายังสามารถใช้ปฏิบัติงานในยามค่ำคืนได้บ่อยกว่ารถรางดีเซล เพราะรถรางไฟฟ้าไม่ส่งเสียงรบกวนผู้อยู่อาศัยตามรางรถไฟ การสร้างอุโมงค์สำหรับรถรางไฟฟ้าก็ง่ายกว่ารถรางดีเซล เพราะไม่ต้องสร้างรองรับการปล่อยมลภาวะ แต่การปรับปรุงอุโมงค์เก่าของรถรางดีเซลให้ใช้กับรถรางไฟฟ้านั้นมีค่าก่อสร้างสูง เพราะต้องวางรางเพื่อส่งไฟฟ้าให้กับรถรางไฟฟ้า และหากอุโมงค์แคบก็ยิ่งวางรางยาก
โดยในส่วนของประเทศไทยนั้น ด้านพล.อ.อ. ประจิน จั่นตอง รัฐมนตรีว่าการกระทรวงคมนาคม กล่าวว่า กระทรวงคมนาคมกำลังศึกษาปรับระบบรถไฟสายใต้จากปัจจุบันใช้รถจักรดีเซลเป็นรถไฟฟ้าภายในปี 2562 เพื่อเชื่อมกับรถรางไฟฟ้าของมาเลเซีย
ประเภท.
ตู้ของรถรางไฟฟ้าที่มาเชื่อมต่อกันเป็นรถรางไฟฟ้า 1 ขบวนจะสามารถแยกได้ตามหน้าที่ ดังนี้
วอลเลย์บอลหญิงชิงแชมป์โลก 2014 รอบคัดเลือก โซนยุโรป

วอลเลย์บอลหญิงชิงแชมป์โลก 2014 รอบคัดเลือก CEV หาสมาชิกทั้ง9ประเทศ เพื่อเข้าร่วมการแข่งขัน ที่อิตาลี ทั้งสองทีมที่ดีที่สุดการจัดอันดับจากปี 2013 วอลเลย์บอลหญิงชิงแชมป์ยุโรปบวกเจ็ดทีมจากการแข่งขันรอบคัดเลือกวอลเลย์บอลชิงแชมป์โลก
วอลเลย์บอลหญิงชิงแชมป์ยุโรป.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
การจับฉลาก.
41ทีมชาติ ซีอีวี เข้าคัดเลือก ทีมงานมีการกระจายไปตามตำแหน่งของพวกเขาใน ซีอีวี หญิงทีมชาติ การจัดอันดับของสมาพันธ์ ณ 1 มกราคม 2013 (การจัดอันดับที่แสดงในวงเล็บ) องค์ประกอบของกลุ่มถูกกำหนดโดยคำนึงถึง - เท่าที่เป็นไป - ที่ตั้งทางภูมิศาสตร์ของประเทศต่างๆ ทีมอันดับ 1-12 ไม่ได้แข่งขันในรอบแรกและครั้งที่สองและจะมีคัดเลือกสำหรับรอบที่สาม (รัสเซียและเยอรมนีได้ผ่านการแข่งขันวอลเลย์บอลชิงแชมป์ยุโรป)
20 ทีมที่เหลือมีการกระจายไปตามตำแหน่งของพวกเขา การจัดอันดับของสมาพันธ์ ณ 1 มกราคม 2013 (การจัดอันดับที่แสดงในวงเล็บ)
โรคภูมิต้านตนเอง

โรคภูมิต้านตนเอง  หรือ โรคพุ่มพวง เกิดจากภาวะภูมิต้านตนเองที่ภูมิคุ้มกันของร่างกายเกิดตอบสนองต่อสารหรือเนื้อเยื่อที่มีอยู่เป็นปกติในร่างกาย อาจเกิดกับอวัยวะใดอวัยวะหนึ่ง (เช่น ต่อมไทรอยด์อักเสบแบบภูมิต้านตนเอง) หรือเนื้อเยื่อประเภทหนึ่ง ๆ ในบริเวณต่าง ๆ (เช่น กลุ่มอาการกูดปาสเจอร์ ที่เกิดภูมิต้านตนเองต่อชั้น basement membrane ของปอดและไต) ก็ได้
การที่ใช้ชื่อว่าโรคพุ่มพวง.
คำว่า "โรคพุ่มพวง" ติดปากคนไทยมาจากการที่ พุ่มพวง ดวงจันทร์ นักร้องลูกทุ่งไทยชื่อดังเสียชีวิตด้วยโรคนี้ ทำให้คนจดจำและเรียกติดปากว่า "โรคพุ่มพวง" แทนที่จะใช้ชื่อทางการคือ "โรคแพ้ภูมิตัวเอง" หรือ "Systemic Lupus Erythematosus (SLE)"
เครื่องฉายดาว

เครื่องฉายดาว  เป็นอุปกรณ์ที่ใช้ฉายภาพวัตถุท้องฟ้าภายในโดมท้องฟ้าจำลอง
เครื่องฉายดาวแบบสมัยใหม่ถูกสร้างเป็นครั้งแรกในช่วงปี พ.ศ. 2466 โดยบริษัท Carl Zeiss Jena ในเยอรมนี
และได้รับการพัฒนาต่อเนื่องมาจนถึงปัจจุบัน ซึ่งจะมีตั้งแต่เครื่องฉายขนาดเล็กที่สามารถฉายภาพดาวฤกษ์ดวงสำคัญ, ดวงอาทิตย์, ดวงจันทร์,
ดาวเคราะห์, และเนบิวลา จนถึงเครื่องขนาดใหญ่ที่สามารถแสดงดาวหาง, กลุ่มดาว และสไลด์ภาพได้
เครื่องฉายดาวแบบทั่วไปมักจะมีลักษณะคล้ายดัมเบลยกน้ำหนัก หรือเป็นทรงกลม โดยส่วนตรงกลางจะมีเครื่องฉายขนาดเล็ก
ที่จะฉายดาวฤกษ์และดาวเคราะห์ดวงสำคัญแยกกัน ส่วนทรงกลมปลายแต่ละด้านจะทำหน้าที่ฉายดาวอื่นๆ (ด้านหนึ่งสำหรับท้องฟ้าทางเหนือ อีกด้านสำหรับทางใต้)
ซึ่งโครงสร้างจะเป็นทรงกลมโลหะ มีหลอดไฟอยู่ด้านในพร้อมเลนส์หลายชิ้นที่จะรวมแสงให้ผ่านออกมาทางช่องฉายภาพเล็กๆ หลายช่องรอบๆ,
ซึ่งแต่ละช่อง จะมีกระจกประกบแผ่นโลหะที่เจาะรูขนาดต่างๆ กั้นไว้เพื่อให้แสงผ่านออกมาตามความสว่างปรากฏบนท้องฟ้าจริงของดาวฤกษ์แต่ละดวง
มณเฑียรไทย

มณเฑียรไทย ชื่อวิทยาศาสตร์: "Torenia thailandica" เป็นพืชล้มลุกขนาดเล็กในวงศ์ Scrophulariaceae ออกรากตามข้อ ใบรูปไข่ ปลายแหลมขอบใบจักตื้น ดอกเดี่ยว ออกตามซอกใบ กลีบเลี้ยงรูปถ้วย กลีบดอกล่างหยักเว้าเป็น 3 พู เป็นพืชถิ่นเดียวของไทย พบครั้งแรกโดยนายพุด ไพรสุรินทร์และมีการตั้งชื่อวิทยาศาสตร์ใน พ.ศ. 2533 ชื่อสปีชีส์ตั้งเป็นเกียรติแก่ประเทศไทย พบในภาคตะวันออกใช้เป็นไม้ประดับ
วอลเลย์บอลหญิงทีมชาติตูนิเซีย

วอลเลย์บอลหญิงทีมชาติตูนิเซีย  เป็นตัวแทนของประเทศตูนิเซียในการแข่งขันวอลเลย์บอลนานาชาติรวมถึงนัดกระชับมิตร ทีมนี้จัดได้ว่าเป็นหนึ่งในทีมวอลเลย์บอลหญิงชั้นนำในทวีปแอฟริกา
วอลเลย์บอลหญิงชิงแชมป์โลก 2014 รอบคัดเลือก โซนอเมริกาใต้

วอลเลย์บอลหญิงชิงแชมป์โลก 2014 รอบคัดเลือก ซีเอสวี เพื่อหาสมาชิกทั้ง9ประเทศ เพื่อเข้าร่วมการแข่งขัน ที่อิตาลี ทีมแชมป์ปี 2013 วอลเลย์บอลหญิงอเมริกาใต้ชิงแชมป์บวกทีมที่ดีที่สุดจากการแข่งขันรอบคัดเลือกวอลเลย์บอลแชมป์โลก
ประเทศที่เข้าร่วม.
7 ทีมชาติ ซีเอสวี เข้าร่วมการแข่งขันวอลเลย์บอลหญิงชิงแชมป์โลก 2014 รอบคัดเลือก (ซีเอสวี) อุรุกวัยขอถอนตัวออกจากการแข่งขัน
<templatestyles src="Col-begin/styles.css"/>
ราช เลอสรวง

นิวัฒน์ ธาราพรรค์ หรือนามปากกา ราช เลอสรวง (1 ตุลาคม พ.ศ. 2483 - 3 พฤษภาคม พ.ศ. 2567) เป็นนักเขียนการ์ตูนชาวไทย
ประวัติ.
นิวัฒน์ ธาราพรรค์ หรือ ราช เลอสรวง เกิดเมื่อวันที่ 1 ตุลาคม พ.ศ. 2483 ที่อำเภอบ้านธิ จังหวัดลำพูน ในจำนวนพี่น้อง 8 คน เขาเป็นลูกคนสุดท้องของครอบครัว และได้เข้ามาเรียนเพาะช่างรุ่นเดียวกับนักวาดนิยายภาพชื่อดัง จุก เบี้ยวสกุล (จุลศักดิ์ อมรเวช) ซึ่งในขณะเรียนนั้น ฉลอง ธาราพรรค์ พี่ชายที่เป็นนักวาดฝีมือ เช่นเรื่องเจ้าชายกาลี มณีโสภา เห็นว่าเขาวาดรูปได้ จึงนำผลงานการ์ตูนเล่มแรกของราชเรื่อง ‘หักเขี้ยวเสือ’ ไปขายที่สำนักพิมพ์ผดุงศึกษา นับแต่นั้นมา เขาก็รับจ๊อบวาดรูป เรียนไปทำงานไปเพื่อหาเงินจ่ายค่าเทอมและค่าครองชีพ จนต้องขาดเรียนบ่อยครั้ง
ต่อมาเขาได้เขียนภาพปกพ็อคเก็ตบุ๊คเรื่องเพชรพระอุมาให้พนมเทียน สลับกับสุรินทร์ ปิยานันท์ นักวาดฝีมือดีอีกคนในขณะนั้น และได้วาดภาพปกอีกครั้งในจักรวาล รายสัปดาห์ โดยใช้นามปากกาว่า " ระวี " (ราช เลอสรวง) วาดปกด้วยสีโปสเตอร์ให้จักรวาลรายสัปดาห์ฉบับเพชรพระอุมาตั้งแต่เล่ม 99 มาจนถึงเล่ม 166 ... เล่ม 167 เปลี่ยนเป็นภาพของ เปี๊ยก โปเตอร์ แต่ยังมีภาพของ " ระวี " ปรากฎอีกภาพบนปกเล่ม 168 ซึ่งเป็นภาพสุดท้ายจริง ๆ พอเล่มที่ 169 จึงเป็นฝีมือของ เปี๊ยก โปสเตอร์ อีกครั้ง ต่อเนื่องไปจนมีภาพของลูกศิษย์มาแทน ภาพปกจะสลับด้วยเรื่อง มัจจุราชสีรุ้ง ไปเรื่อย ๆ จนเพชรพระอุมาจบ จึงเป็นปก มัจจุราชสีรุ้งมาแทนทั้งหมด
แรงบันดาลใจด้านการทำงานศิลปะของราช เกิดจากการได้ใกล้ชิดพี่ชายตั้งแต่เด็กและเห็นกระบวนการวาดอย่างมืออาชีพ เขาจึงใฝ่ฝันจะเป็นนักเขียนการ์ตูนบ้าง แต่มีความมุ่งมั่นว่าจะต้องสร้างงานที่มีเอกลักษณ์เป็นของตัวเอง ไม่ตามแบบพี่ ไม่ซ้ำแบบใคร และยังชอบดูผลงานของนักเขียนการ์ตูนต่างประเทศ โดยไปซื้อหนังสือเฉพาะเล่มที่ขายราคาถูกตรงสนามหลวง
วันหนึ่ง เขาก็ตัดสินใจออกจากวงการนิยายภาพด้วยหลายเหตุผล ผันอาชีพไปเป็นบรรณาธิการนิตยสารหลายหัว ได้แก่ หนุ่มสแควร์ หนุ่ม 75 แปลก รายปักษ์, มหัศจรรย์ นานถึง 30 ปีที่เขาไม่จับพู่กันเลย แม้ว่า โอม รัชเวทย์ นักเขียนการ์ตูนและนักวาดภาพประกอบจะซื้อกระดาษ พู่กันมาให้
นิวัฒน์ ธาราพรรค์ หรือ ราช เลอสรวง เสียชีวิตเมื่อวันที่ 3 พฤษภาคม พ.ศ. 2567 สิริอายุ 83 ปี
กีฬาวอลเลย์บอลในซีเกมส์

วอลเลย์บอลซีเกมส์ จัดการแข่งขันตั้งแต่ปี 1977 แต่ในปี 1999 ที่ประเทศบรูไน ไม่ได้มีการจัดการแข่งขัน
ประเภททีมชาย.
สรุปเหรียญ.
ด้านล่างนี้นับเป็นเหรียญรวมกีฬาวอลเลย์บอลชายในซีเกมส์จากปี 2001 ถึงปัจจุบัน
ประเภททีมหญิง.
สรุปเหรียญ.
ด้านล่างนี้นับเป็นเหรียญรวมกีฬาวอลเลย์บอลหญิงในซีเกมส์จากปี 1977 ถึงปัจจุบัน
กาญจนา สังข์เงิน

กาญจนา สังข์เงิน ชื่อเล่น เนตร เป็นนักกีฬาฟุตบอลหญิงทีมชาติไทย ผู้ซึ่งได้รับการยกย่องว่าเป็นนักฟุตบอลหญิงที่มีความเร็วมากที่สุด
วันที่ 21 พฤษภาคม พ.ศ. 2557 เธอเป็นผู้ทำ 2 ประตูให้แก่ทีมชาติไทย เมื่อครั้งที่พบกับฟุตบอลหญิงทีมชาติเวียดนามในการแข่งขันฟุตบอลหญิงเอเชียนคัพ 2014 ส่งผลให้ทีมชาติไทยสามารถเข้าแข่งขันฟุตบอลโลกหญิง 2015 ที่จัดขึ้น ณ ประเทศแคนาดา ได้เป็นครั้งแรกในประวัติศาสตร์
ประวัติ.
กาญจนา สังข์เงิน เป็นชาวจังหวัดสุรินทร์ เดิมเป็นนักกรีฑาระดับเยาวชน และมีพื้นฐานเล่นกีฬาได้หลายชนิด นอกจากนี้เธอยังได้ร่วมแข่งขันฟุตบอลให้แก่จังหวัดสุรินทร์ในการแข่งขันกีฬาเยาวชน จากความเร็วของเธอและผลงานที่ทำได้ดีในกีฬาชนิดนี้ เธอจึงตั้งเป้าหมายมาที่ฟุตบอลนับจากนั้น
เมื่ออายุได้ 18 ปี เธอได้ย้ายมาศึกษาต่อที่โรงเรียนนวมินทราชินูทิศ สตรีวิทยา พุทธมณฑล ซึ่งให้การสนับสนุนด้านฟุตบอลหญิง จากนั้นเพียง 1 ปี เธอก็สามารถเข้าร่วมทีมฟุตบอลหญิงทีมชาติไทยรุ่นอายุไม่เกิน 19 ปี ในการแข่งขันฟุตบอลหญิงชิงแชมป์โลก รุ่นอายุไม่เกิน 19 ปี ที่ประเทศไทยเป็นเจ้าภาพ
ครั้นแล้ว เธอก็ได้เข้าร่วมทีมฟุตบอลหญิงทีมชาติไทยชุดใหญ่ ในการแข่งขันซีเกมส์ 2009 ที่จัดขึ้น ณ กรุงเวียงจันทน์ ประเทศลาว โดยได้รับรางวัลเหรียญเงินภายหลังจากเป็นฝ่ายแพ้ต่อฟุตบอลหญิงทีมชาติเวียดนามในรอบชิงชนะเลิศ
ส่วนในเดือนกันยายน พ.ศ. 2555 กาญจนาได้รับการวางตัวให้ทำหน้าที่เป็นกำลังสำคัญร่วมกับทีมชาติไทย ในการแข่งขันฟุตบอลหญิงชิงแชมป์อาเซียน 2012 ที่จัดขึ้น ณ นครโฮจิมินห์ ประเทศเวียดนาม
นอกจากนี้ เธอยังมีประสบการณ์ในการแข่งขันฟุตบอลลีกระดับอาชีพที่ประเทศญี่ปุ่น ให้แก่สังกัดสโมสรฟุตบอลสเปรันซาโอซะกะ-ทะกะสึกิ และหลังจากนั้น เธอยังได้รับการยืมตัวให้เข้าร่วมสโมสรในประเทศฟินแลนด์
วันที่ 18 ธันวาคม พ.ศ. 2556 ในการแข่งขันฟุตบอลในซีเกมส์ 2013 รอบรองชนะเลิศ กาญจนาเป็นหนึ่งในผู้ทำประตูให้แก่ทีมชาติไทยเมื่อครั้งที่พบกับฟุตบอลหญิงทีมชาติเมียนมาร์
เดือนพฤษภาคม ค.ศ. 2557 กาญจนาได้ทำหน้าที่ในตำแหน่งกองหน้าให้แก่ทีมชาติไทยในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยในวันที่ 19 พฤษภาคม กาญจนาเป็นผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติเมียนมาร์ที่ 2 ประตูต่อ 1 และในวันที่ 21 พฤษภาคม เธอเป็นผู้ทำ 2 ประตูให้แก่ทีมชาติไทย เมื่อครั้งที่พบกับฟุตบอลหญิงทีมชาติเวียดนาม ส่งผลให้ทีมชาติไทยสามารถเข้าร่วมการแข่งขันฟุตบอลโลกหญิง 2015 ที่ประเทศแคนาดา ได้เป็นครั้งแรกในประวัติศาสตร์
การอ้างความจงรักภักดี

การอ้างความจงรักภักดี  เป็นความวิบัติของตรรกะอย่างหนึ่ง เกิดขึ้นเมื่อมีการโต้แย้งโดยอ้างความจงรักภักดีบางประเภทซึ่งเป็นคนละเรื่องกับประเด็นที่อภิปราย
 ก กล่าวว่า 123
 ข สงสัยในคำกล่าวนั้น
 ใครก็ตามที่สงสัย ก ถือว่าไม่จงรักภักดี
 ฉะนั้น ข ผิด
ปัญหา คือ ไม่ว่า ข จะจงรักภักดีหรือไม่ ก็ไม่ได้หมายความว่า ข ผิด หรือ ก ถูกเสมอไป
เทศบาลตำบลเจดีย์แม่ครัว

เทศบาลตำบลเจดีย์แม่ครัว ครอบคลุมพื้นที่ทั้งตำบลของตำบลแม่แฝกใหม่ อำเภอสันทราย จังหวัดเชียงใหม่ เดิมมีเพียง 12 หมู่บ้าน ต่อมาได้มีพระราชบัญญัติเปลี่ยนแปลงฐานะเป็นเทศบาล ยกฐานะเป็นเทศบาลตำบลเจดีย์แม่ครัว เทศบาลให้ความดูแล 14 หมู่บ้าน ซึ่งมีพื้นที่ประมาณ 58 ตารางกิโลเมตร
ประวัติ.
เทศบาลตำบลเจดีย์แม่ครัว เป็นที่ราบเชิงเขา แบ่งเป็น พื้นที่ สามารถใช้เพาะปลูกทำการเกษตรกรรมได้ และมีพื้นที่ป่าสงวนซึ่งยังคงมีสภาพป่าที่สมบูรณ์ ก่อนนั้นสำนักงานที่ทำการเทศบาล ตั้งอยู่ติดถนนสายเชียงใหม่-พร้าว ประมาณหลักกิโลเมตร ที่ 19 จากตัวเมืองเชียงใหม่ ต่อมาไม่นาน ปีงบประมาณ พ.ศ .2551 ได้ก่อสร้างที่ทำการแห่งใหม่ที่หลักกิโลเมตรที่ 22 มีบริเวณพื้นที่ประมาณ 14 ไร่ 
ภูมิศาสตร์.
ตำบลเจดีย์แม่ครัวมีลักษณะพื้นที่ในเขตการปกครอง 14 หมู่บ้าน พื้นที่ของตำบลมีแม่น้ำลำคลองล้อมรอบและมีคลองซอยระบบคลองชลประทาน สำหรับนำน้ำไปหล่อเลี้ยงพื้นที่ทางการเกษตร 
จำนวนหมู่บ้าน.
มีจำนวนหมู่บ้าน 14 หมู่บ้าน ดังนี้
วอลเลย์บอลหญิงชิงแชมป์โลก 2014 รอบคัดเลือก โซนอเมริกาเหนือ

วอลเลย์บอลหญิงชิงแชมป์โลก 2014 รอบคัดเลือกโซนนอร์เซกา จะมีสมาชิกทั้ง 6 ประเทศ เข้าร่วมแข่งขันในรอบสุดท้ายที่ประเทศอิตาลี
<templatestyles src="Template:TOC limit/styles.css" />
การจับฉลาก.
ทั้งหมด 40 จาก 41 ทีม ที่เข้าร่วมการคัดเลือกโซนนอร์เซกา (มอนต์เซอร์รัตและหมู่เกาะเติร์กและหมู่เกาะเคคอสได้ถอนทีมออกภายหลัง) ทีมอันดับ 1–7 จากอันดับสมาพันธ์วอลเลย์บอลนอร์เซกา ณ วันที่ 15 มกราคม ค.ศ. 2012 ไม่ได้แข่งขันในรอบแรกและรอบสอง และได้ผ่านการคัดเลือกโดยอัตโนมัติสำหรับรอบสาม (ในวงเล็บเป็นอันดับสมาพันธ์วอลเลย์บอลนอร์เซกา)
20 ทีมที่เหลือมีการกระจายไปตามอันดับ การอันดับของสมาพันธ์ ณ เดือนมกราคม ค.ศ. 2014 (แสดงในวงเล็บเป็นอันดับในรอบสอง และอันดับสมาพันธ์วอลเลย์บอลนอร์เซกา)
เอ็มวีทีวีแฟมิลี

โลก้า  เป็นช่องโทรทัศน์โทรทัศน์ที่ไม่ใช้คลื่นความถี่ ต่อจากช่องโทรทัศน์ภาคพื้นดินระบบดิจิทัล ซึ่งคณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ออกใบอนุญาตประกอบกิจการ ประเภทรายการเด็กและครอบครัว ให้แก่บริษัท ไทยทีวี จำกัด เป็นผู้ใช้คลื่นความถี่ทางช่องหมายเลข 15 เริ่มทดลองออกอากาศเมื่อวันอังคารที่ 1 เมษายน พ.ศ. 2557 และเริ่มออกอากาศอย่างเป็นทางการ ตั้งแต่วันอาทิตย์ที่ 1 มิถุนายน ปีเดียวกัน จากนั้น บริษัท เอ็มวีเทเลวิชัน (ประเทศไทย) จำกัด เข้าร่วมผลิตรายการเป็นส่วนมาก ตั้งแต่วันศุกร์ที่ 1 พฤษภาคม พ.ศ. 2558 พร้อมทั้งออกอากาศคู่ขนาน ผ่านเครือข่ายโทรทัศน์ดาวเทียม โดยทาง กสทช.อนุมัติให้ตามข้อเสนอดังกล่าว ตั้งแต่วันจันทร์ที่ 3 สิงหาคม ปีเดียวกัน
ปัญหาการออกอากาศภาคพื้นดินระบบดิจิทัลกับ กสทช..
หลังจากที่พันธุ์ทิพา ศกุณต์ไชย ประธานกรรมการบริหาร บริษัท ไทยทีวี จำกัด ประกาศว่าจะงดชำระค่าธรรมเนียม ใบอนุญาตประกอบกิจการ โทรทัศน์ภาคพื้นดินระบบดิจิทัล งวดที่สองให้แก่ กสทช. เมื่อวันที่ 25 พฤษภาคม พ.ศ. 2558 พันธุ์ทิพาส่งหนังสือถึง กสทช.ขอบอกเลิกใบอนุญาตประกอบกิจการฯ ในช่องหมายเลข 15 (โลกา) และช่องหมายเลข 17 (ไทยทีวี) โดยหลังจากนั้นไม่นาน ก็ประกาศสำทับอีกว่า จะยุติการออกอากาศโลกาและไทยทีวี ผ่านระบบดิจิทัลภาคพื้นดิน ทางช่องหมายเลข 15 และ 17 ตามลำดับ ในวันที่ 26 กรกฎาคม ตั้งแต่เวลา 00.00 น.
ทว่าทาง กสทช. ระบุว่าหาก บจก.ไทยทีวี ไม่ชำระค่าธรรมเนียมใบอนุญาต จะต้องรับโทษทางปกครอง คือพักใช้หรือเพิกถอน ใบอนุญาตประกอบกิจการ โทรทัศน์ภาคพื้นดินระบบดิจิทัล ซึ่งจะเป็นผลให้ขาดคุณสมบัติ ในการเป็นผู้รับใบอนุญาต ประกอบกิจการโทรทัศน์ ประเภทไม่ใช้คลื่นความถี่ไปด้วย พันธุ์ทิพาจึงมอบหมายทนายความ ยื่นฟ้อง กสทช.ต่อศาลปกครอง ซึ่งดำเนินการไต่สวน ด้วยการเชิญให้คู่กรณีมาชี้แจง โดยทาง กสทช. เสนอให้ บจก.ไทยทีวี ประกาศหาผู้รับซื้อกิจการ หรือผู้เข้าร่วมประกอบกิจการ ตามที่กฎหมายกำหนด ซึ่งระหว่างนี้มีการผ่อนปรน ให้ยืดเวลาออกอากาศ ภาคพื้นดินระบบดิจิทัลไปอีกสามเดือน (จนถึงวันเสาร์ที่ 31 ตุลาคม พ.ศ. 2558) ซึ่งพันธุ์ทิพาก็เห็นชอบด้วย
แต่เมื่อถึงกำหนดเวลาดังกล่าว บจก.ไทยทีวี ไม่สามารถดำเนินการตามข้อเสนอของ กสทช.ข้างต้นได้ จึงยุติการออกอากาศโทรทัศน์ภาคพื้นดินระบบดิจิทัล ทางช่อง 15 เอ็มวีทีวีแฟมิลี พร้อมกับช่อง 17 ไทยทีวี ซึ่งดำเนินการด้วยตนเอง ตั้งแต่เวลา 23.59 น. ของวันที่ 31 ตุลาคมนั้นเอง โดยที่ กสทช. และไทยพีบีเอส เจ้าของอุปกรณ์รวมส่งสัญญาณ มิได้เป็นฝ่ายดำเนินการตัดสัญญาณแต่อย่างใด
ต่อมาสำนักงาน กสทช.ส่งหนังสือเลขที่ สทช 4010/35320 ออกคำสั่งทางปกครอง แจ้งต่อผู้อำนวยการ ส.ส.ท. เพื่อระงับการให้บริการโครงข่ายแก่ บริษัท ไทยทีวี จำกัด ทั้งสองช่อง เป็นระยะเวลา 30 วัน ตั้งแต่วันที่ 3 พฤศจิกายน พ.ศ. 2558 เป็นต้นไป ดังนั้น ส.ส.ท.จึงดำเนินการตามคำสั่งทางปกครองดังกล่าว โดยแสดงหน้าจอสีดำ มีข้อความเป็นตัวอักษรสีขาว อยู่บริเวณกลางหน้าจอความว่า "ระงับการออกอากาศชั่วคราว (เว้นบรรทัด) ตามคำสั่งทางปกครองของสำนักงาน กสทช." และต่อมาได้แสดงหน้าจอ หลายสีพร้อมเสียงที่มีความถี่ 1000 เฮิรตซ์ ตลอดไป
ดูกค่าง

ดูกค่าง ชื่อวิทยาศาสตร์: "Psydrax dicocca" var. "impolitum" เป็นพืชในวงศ์ Rubiaceae เปลือกลำต้นเรียบ สีเทาอมน้ำตาล ดอกช่อ ชนิดแยกแขนง ดอกย่อยมีกลีบเลี้ยงสีเขียว กลีบดอกสีเหลืองอ่อนอมขาว กลิ่นหอมอ่อน ผลเดี่ยวเกือบกลม ปลายผลเป็นพู เมื่ออ่อนสีเขียว เมื่อสุกเปลี่ยนเป็นสีแดงอมส้ม แตกตามพู เมล็ดสีดำ ใช้ทำเครื่องมือประมงและใช้เป็นอาหารสัตว์
ช้าเลือด

ช้าเลือด ชื่อวิทยาศาสตร์: "Premna obtusifolia" เป็นไม้พุ่มกึ่งเลื้อยในวงศ์ Verbenaceae ลำต้นขาวอมเทา ผิวเรียบ ลำต้นอ่อนสีน้ำตาล มีจุดสีขาวเล็กน้อย ใบเดี่ยว เหนียว ไม่ลื่นมือ ดอกช่อ ดอกย่อยสีขาวอมเขียว ผลเดี่ยวกลมเมื่ออ่อนสีเขียว สุกมีสีดำ มีเมล็ดแข็งเพียงอันเดียว ผิวเรียบเป็นมัน ใบใช้ห้ามเลือด
ห้าเชื้อชาติใต้หนึ่งสหภาพ

ห้าเชื้อชาติใต้หนึ่งสหภาพ  เป็นหนึ่งในหลักใหญ่ของการสถาปนาสาธารณรัฐจีน ใน ค.ศ. 1911 ระหว่างการปฏิวัติซินไฮ่ เสาหลักของสิ่งนี้คือการดำรงชีวิตอย่างสันติสุขภายใต้ชาติเดียวที่ประกอบด้วย 5 กลุ่มชาติพันธุ์หลักในจีน: ฮั่น, แมนจู, มองโกล, หุย (รวมชาวอุยกูร์) และทิเบต
รายละเอียด.
หลักคิดความเสมอภาคของชนชาติต่างๆ 5 ชนชาติใหญ่ที่มีบทบาทสำคัญในประวัติศาสตร์จีน กล่าวคือ แถบธงห้าเชื้อชาติใต้หนึ่งสหภาพ โดย สีแดง หมายถึง ชาวฮั่น สีเหลือง หมายถึง ชาวแมนจู สีน้ำเงิน หมายถึง ชาวมองโกล สีขาว หมายถึง ชาวฮุยหุย (จีนมุสลิม) และสีดำหมายถึงชาวทิเบต
นิยาม "หุย"  ในบริบทนี้ส่วนใหญ่อ้างถึงชาวมุสลิมโดยรวม และศัพท์นี้ยังสื่อถึงชาวอุยกูร์ในจีนตะวันตกในช่วงระยะเวลาหนึ่ง (ก่อนการปฏิวัติซินไฮ่) เนื่องจากคำว่า "ดินแดนมุสลิม" (หุยเจียง) เป็นชื่อเดิมของซินเจียงในยุคราชวงศ์ชิง ภายหลังความหมายของ "ชาวหุย" เริ่มเปลี่ยนไปเป็นความหมายในปัจจุบันคือ กลุ่มที่แยกจากชาวจีนฮั่นด้วยการเป็นมุสลิมและมีบรรพบุรุษจากต่างชาติ (ประมาณ ค.ศ. 1911–49 ในสาธารณรัฐจีน)
ประวัติ.
ภายหลังจากเหตุการณ์การลุกฮือหวูชาง ราชวงศ์ชิงได้ล่มสลาย และถ่ายโอนอำนาจสู่รัฐบาลเป่ย์หยาง ระหว่างนั้นได้มีการประกวดออกแบบธงซึ่งจัดโดยสมาพันธ์ความร่วมมือเพื่อการปฏิวัติประชาธิปไตย กองทหารในหวูชางจึงเลือกธงดาว 9 แฉกกับ Taijitu ซุน ยัตเซ็น จึงได้เลือกธง ตะวันฉาย ฟ้าใส ออกแบบโดย ลู่เฮาตุง.
เป้าหมายหลักของการลุกฮือเพื่อต่อต้านการปกครองของชนกลุ่มน้อยแมนจู, ซุน ยัตเซ็น Song Jiaoren และ Huang Xing ซึ่งมีความคิดในเชิงต่อต้านการแบ่งเชื้อชาติ จึงเลือกธงที่ใช้สีซึ่งมีความแตกต่างกัน ในความคิดดังกล่าวไม่รวมถึงชาวจีนฮั่นสืบเนื่องจากชาวจีนฮั่นซึ่งเป็นประชากรส่วนใหญ่ต่อชนกลุ่มน้อยแมนจูที่เป็นชนชั้นปกครอง.
ธง"ห้าเชื้อชาติใต้หนึ่งสหภาพ" ใช้แค่ช่วงเวลาสั้นๆภายหลังจากการกรีฑาทัพขึ้นเหนือ
ธงดังกล่าวได้มีการใช้ในรูปแบบต่างๆ เช่น จักรวรรดิจีน (หยวน ซื่อไข่) และ แมนจูกัว ซึ่งเป็นรัฐหุ่นเชิดของญี่ปุ่น (ธงชาติแมนจูกัว). ในแมนจูกัว, ตามนัยความหมาย (五族協和) ได้สื่อออกมา, แต่นิยามในเรื่องชนชาติได้เปลี่ยนแปลง กล่าวคือ ชาวญี่ปุ่น (สีแดง), ชาวจีนฮั่น (สีน้ำเงิน), ชาวมองโกล (สีขาว), ชาวเกาหลี (สีดำ) และชาวแมนจู (สีเหลือง)
เครื่องปิ้งขนมปัง

เครื่องปิ้งขนมปัง  เป็นเครื่องใช้ไฟฟ้าขนาดเล็กที่ใช้ในการปิ้งขนมปังชนิดต่างๆ
โดยภายในจะมีส่วนประกอบหลักเป็นลวดความร้อน ประกอบติดกับตะแกรงสำหรับบรรจุขนมปัง
เครื่องปิ้งขนมปังสมัยใหม่จะมีลวดความร้อนอยู่ทั้งสองฟากของขนมปัง ทำให้สุกพร้อมกันทั้งสองด้าน
รวมทั้งมีระบบตั้งเวลาและกลไกที่จะดีดขนมปังออกจากเครื่องโดยอัตโนมัติเมื่อปิ้งเสร็จ
ประวัติศาสตร์.
ก่อนที่จะมีการพัฒนาเครื่องปิ้งขนมปังแบบไฟฟ้า ขนมปังที่หั่นแล้วจะถูกปิ้งโดยวางไว้บนโครงโลหะหรือบนส้อมปิ้ง ที่มีด้ามยาว และถือไว้ใกล้ไฟหรือบนเตาปิ้งย่างในครัว
ตั้งแต่ศตวรรษที่ 16 เป็นต้นมา ส้อมด้ามยาวถูกใช้เป็นเครื่องปิ้งขนมปัง บางครั้งมีอุปกรณ์สำหรับวางบนตะแกรงหรือบังโคลน
วินโดวส์ ฟันเดเมนทัลส์ ฟอร์ เลกาซี พีซี

วินโดวส์ ฟันเดเมนทัลส์ ฟอร์ เลกาซี พีซี  เป็นระบบปฏิบัติการแบบธินไคลเอนต์ของไมโครซอฟท์โดยใช้ Windows XP Embedded เป็นพื้นฐานในการพัฒนา แต่ออกแบบมาให้ใช้กับฮาร์ดแวร์รุ่นเก่าที่ไม่ค่อยมีประสิทธิภาพ ซึ่งได้ถูกปล่อยออกมาเมื่อวันที่ 8 กรกฎาคม พ.ศ. 2549
ประวัติ.
วินโดวส์ ฟันเดเมนทัลส์ ฟอร์ เลกาซี พีซี เดิมใช้ชื่อรหัสว่า "Eiger" ซึ่งได้ประกาศใช้ชื่อนี้เมื่อวันที่ 12 พฤษภาคม พ.ศ. 2548 หลังจากนั้น ไมโครซอฟท์ได้ประกาศใช้ชื่อ "วินโดวส์ ฟันเดเมนทัลส์ ฟอร์ เลกาซี พีซี" อย่างเป็นทางการในเดือนกันยายนของ พ.ศ. 2548 ก่อนที่จะเปิดตัววินโดวส์รุ่นนี้
ข้อจำกัด.
ในวินโดวส์ ฟันเดเมนทัลส์ ฟอร์ เลกาซี พีซี จะมีคุณสมบัติที่น้อยกว่าวินโดวส์เอกซ์พี เช่น ไม่มีโปรแกรมเพนท์ เอาท์ลุค เอกซ์เพรส และเกมต่าง ๆ ลงมาให้ เป็นต้น
ความต้องการขั้นต่ำของฮาร์ดแวร์.
ความต้องการขั้นต่ำของฮาร์ดแวร์จะใกล้เคียงกับวินโดวส์เอกซ์พี
วอลเลย์บอลหญิงทีมชาติบัลแกเรีย

วอลเลย์บอลหญิงทีมชาติบัลแกเรีย  เป็นทีมชาติของประเทศบัลแกเรีย ทีมนี้ได้รับการบริหารโดยสหพันธ์วอลเลย์บอลบัลแกเรีย ความสำเร็จที่ยิ่งใหญ่ที่สุดในปี 1981บัลแกเรียได้ชนะยุโรปที่บ้านของตนในโซเฟีย ปีก่อนบัลแกเรียได้รับเหรียญทองแดงในโอลิมปิกฤดูร้อน 1980 เอาชนะทีมฮังการีในการแข่งขันเหรียญทองแดงด้วยคะแนน 3-2
รางวัล.
วอลเลย์บอลชิงแชมป์ยุโรป.
<templatestyles src="Col-begin/styles.css"/>
ลักเล่ห์

"ระวังสับสนกับ รักเร่ ซึ่งเป็นพืช"
ลักเล่ห์ หรือที่นิยมสะกดว่า รักเล่ห์ (โรมะจิ: "demekin") เป็นสายพันธุ์ของปลาทองสวยงามสายพันธุ์หนึ่ง 
ลักษณะเด่นของลักเล่ห์ คือ ดวงตาที่โปนยื่นออกมาจนดูคล้ายกับกล้องส่องทางไกล หรือกล้องดูดาว สอดคล้องกับชื่อในภาษาอังกฤษ มีต้นกำเนิดที่ประเทศจีนราวศตวรรษที่ 15-16 แต่มีการพัฒนาสายพันธุ์จนเป็นที่รู้จักในปัจจุบันที่ประเทศญี่ปุ่น 
เดิมทีนั้นคำว่าลักเล่ห์ จะใช้เรียกเฉพาะปลาที่มีสีดำสนิทเท่านั้น ซึ่งภาษาอังกฤษเรียกว่า "Black moor" ส่วนปลาที่มีสีอื่น ๆ จะเรียกว่า "ตาโปนญี่ปุ่น" จะไม่ใช้คำว่าลักเล่ห์ แม้จะมีลักษณะเหมือนกันทุกอย่างก็ตาม แต่ต่างกันเพียงสีก็ตาม
นอกจากนี้แล้วยังมียังมีปลาตาโปนที่มีสีส้ม, ส้ม-ขาว, ขาวแดง และยังมีตาโปนสามสี ที่มีสีส้ม, ดำ, ฟ้า หรือเท่ารวมกันอยู่บนตัว ต่อมาก็ถูกพัฒนาให้มีครบ 5 สี เรียกว่า "ตาโปนห้าสี" นอกจากนี้ยังมีลักเล่ห์ทับทิมที่มีลำตัวสีเหลืองนวล, ลักเล่ห์แพนด้าที่มีสีสลับดำ-ขาว ดูคล้ายกับหมีแพนด้า, ลักเล่ห์สีนากที่มีลำตัวสีน้ำตาลแกมเขียวหรือชื่อหนึ่ง ก็คือ ลักเล่ห์สีช็อกโกแล็ต หรือ ลักเล่ห์บัตเตอร์ฟลาย ที่มองจากด้านบนแล้วจะเห็นครีบหางที่กางแผ่ออกเหมือนปีกผีเสื้อ 
ลักษณะที่ดีของปลาทองลักเล่ห์ คือ ดวงตาทั้งสองข้างต้องโตเท่ากัน แก้วตากลมไม่แบน และอวัยวะส่วนอื่น ๆ อยู่ในสภาพปกติ ครีบต่าง ๆ ต้องไม่พับ หัก หรือโค้งงอ ลักเล่ห์เมื่อยังอายุน้อยอยู่ลูกตาจะไม่โปนออกมา โดยทั่วไปจะให้ปลามีอายุได้สัก 3-6 เดือน ลูกตาจึงค่อย ๆ ยื่นออกมาให้เห็น ลักเล่ห์เป็นปลาทองที่มีครีบหรือกระโดงหลัง แต่โดยรวมเป็นปลาทองที่มีขนาดไม่ใหญ่นนัก โดยส่วนใหญ่เฉลี่ยอยู่ที่ราว 3-4 นิ้ว การเลี้ยงที่ดีควรเลี้ยงในน้ำที่มีความลึกประมาณ 40 เซนติเมตร สามารถเลี้ยงในตู้ได้ แต่มุมมองที่สวยที่สุด คือ การมองจากด้านบน หรือท็อปวิว คือการเลี้ยงในอ่างเช่นเดียวกับรันชูหรือสิงห์ญี่ปุ่น
ชื่อ "ลักเล่ห์" ในภาษาไทยนั้น มีที่มาจากร้านค้าที่ชื่อ "เล่ห์ประดิษฐ์" เป็นบริษัทผู้ผลิตไม้แบตมินตัน และจำหน่ายอุปกรณ์กีฬาย่านสี่พระยา ซึ่งเจ้าของร้านได้เป็นผู้นำเอาปลาทองลักเล่ห์จำนวนมากเข้ามาเลี้ยงเป็นผู้แรกในประเทศไทย จนเป็นที่เผยแพร่และรู้จักกันในหมู่นักเลี้ยงปลาในประเทศไทย ซึ่งก่อนหน้านี้ก็มีชาวจีนนำเข้ามาแล้วบ้างแต่ไม่ได้รับความนิยมเท่า แต่เดิมเรียกสั้น ๆ ว่า "เล่ห์" หรือ "ร้านเล่ห์" แล้วเพี้ยนกลายเป็นคำว่า "ลักเล่ห์" เช่นในปัจจุบัน
วอลเลย์บอลในกีฬามหาวิทยาลัยโลกฤดูร้อน 2013

การแข่งขันวอลเลย์บอลหญิงในกีฬามหาวิทยาลัยโลกฤดูร้อน 2013 จัดขึ้นระหว่าง 8–5 กรกฎาคม ในคาซาน, รัสเซีย.
ทีมชาย.
20 ทีมมีส่วนร่วมในการแข่งขันของประเภททีมชาย.
ทีม.
<templatestyles src="Col-begin/styles.css"/>
ทีมหญิง.
16 ทีมที่เข้าร่วมในการแข่งขันของประเภททีมหญิง.
ทีม.
<templatestyles src="Col-begin/styles.css"/>
วิลเลียม ดอบิกนี เอิร์ลที่ 1 แห่งแอรันเดิล

วิลเลียม ดอบิกนี, เอิร์ลแห่งลินคอล์นที่ 1 และ เอิร์ลแห่งแอรันเดลที่ 1 (ประมาณ ค.ศ. 1109 - 12 ตุลาคม 1176) หรือเป็นที่รู้จักในชื่อ วิลเลียม เดาล์บินี วิลเลียม เดอ อัลบินี และ วิลเลียม เดอ อัลบินีที่ 2 เป็นขุนนางอังกฤษ เขาเป็นลูกชายของวิลเลียม ดอบิกนี และ เมาด์ บิกอด ลูกสาวของโรเจอร์ บิกอด, เอิร์ลแห่งนอร์ฟอล์กที่ 1
การแต่งงานและบุตร.
วิลเลียม ดอบิกนีเป็นบุคคลสำคัญของตระกูลของพระเจ้าเฮนรีที่ 1 แห่งอังกฤษ หลังจากที่พระเจ้าเฮนรีที่ 1 เสียชีวิต วิลเลียมได้แต่งงานกับหม้ายของพระเจ้าเฮนรีที่ 1 สมเด็จพระราชินีอเดลีซา และมีบุตรด้วยกันดังนี้
รายการอ้างอิง.
<templatestyles src="Reflist/styles.css" />
เอิร์ลแห่งแอรันเดิล

เอิร์ลแห่งแอรันเดิล  เป็นเอิร์ลที่เก่าแก่ที่สุดในอังกฤษ ในปัจจุบันตำแหน่งเอิร์ลนี้เป้นของดยุกแห่งนอร์ฟอล์ก เอิร์ลนี้ถูกก่อตั้งขึ้นเมื่อ ค.ศ. 1138 โดยเซอร์ วิลเลียม ดอบิกนี จนกระทั่งกลางคริสต์ศตวรรษที่ 13 เอิร์ลนี้ถูกเรียกบ่อยครั้งว่าเป็นเอิร์ลแห่งซัสเซ็กส์
ปนีร

ปนีร (ฮินดีและ; ; ; ;) หรือที่นิยมสะกดเป็น ปานีร์ เป็นชีสสดชนิดหนึ่งที่เป็นที่นิยมแพร่หลายในอินเดียภาคเหนือและภาคตะวันออก โดยในอินเดียภาคเหนือเรียกเชนะ
คำว่าปนีรมีต้นกำเนิดมาจากภาษาเปอร์เซีย คำในภาษาตุรกี "peynir", คำในภาษาเปอร์เซีย "panir", คำในภาษาอาเซอร์ไบจาน "panir", และคำในภาษาอาร์เมเนีย "panir" (պանիր) ล้วนมาจากคำว่า "paneer" ซึ่งหมายถึงเนยชนิดหนึ่ง จุดกำเนิดของปานีร์ยังเป็นที่โต้เถียง ทั้งอินเดียในยุคพระเวท ชาวอัฟกัน ชาวอิหร่าน ชาวเบงกอล และชาวอินเดียเชื้อสายโปรตุเกส
การเตรียม.
ปานีร์เตรียมโดยการเติมอาหารที่เป็นกรด เช่น น้ำมะนาว น้ำส้มสายชู กรดซิตริกหรือโยเกิร์ต ลงในนมที่ร้อนเพื่อแยกเคิร์ดออกจากหางนม ส่วนที่เป็นเคิร์ดจะนำมากดน้ำออก นำมาแช่ในน้ำเย็น 2–3 ชั่วโมง การเตรียมปานีร์มีรายละเอียดอื่นๆต่างกันไปตามท้องถิ่น ในเนปาล จะนำส่วนที่เป็นเคิร์ดมาห่อผ้าแล้วทับด้วยของแข็งเช่น หิน แล้วตัดเป็นก้อนลูกเต๋าเพื่อใช้ใส่ในแกง ในอาหารเบงกอลและอาหารอินเดียตะวันออกอื่นๆ เคิร์ดจะถูกนวดด้วยมือจนมีลักษณะคล้ายแป้งโดเรียก ছানা "sana" ใน ภาษาอัสสัม, ছানা "chhana" ใน ภาษาเบงกอล หรือ ଛେନା "chhena" ใน ภาษาโอริยา และ ภาษาไมถิลี ในบริเวณต่อไปนี้ "sana"/"chhana"/"chhena" ถูกแยกออกจาก "โปนีร์" ซึ่งเป็นชีสที่มีลักษณะกึ่งแข็งมีรสเค็ม มีเกลือปริมาณสูง
อาหาร.
ปานีร์เป็นเนยชนิดที่ใช้ทำอาหารได้หลากหลายทั้งในอินเดียและปากีสถาน รวมทั้งในเนปาลและบังกลาเทศ บางครั้งหุ้มด้วยแป้งโด ทอดแล้วกินกับผักโขมหรือถั่ว ปานีร์ที่เรียก "chhana" นำไปปั้นเป็นก้อนกลมแล้วต้มในน้ำเชื่อม
เสือดำ (โจร)

""
เสือดำ เป็นจอมโจรเมืองสุพรรณ ร่วมสมัยกับ เสือใบ, เสือฝ้าย, เสือหวัด, เสือมเหศวร ออกปล้นในพื้นที่ภาคกลาง ภาคตะวันตก เช่น จังหวัดสุพรรณบุรี จังหวัดกาญจนบุรี
ประวัติ.
เสือดำ มีชื่อจริงว่า นายดำ นามสกุล สะราคำ เกิดเมื่อปี พ.ศ. 2454 ที่บ้านดอนมะเกลือ ตำบลป่าสะแก อำเภอเดิมบาง (ปัจจุบันคืออำเภอเดิมบางนางบวช) จังหวัดสุพรรณบุรี เป็นบุตรคนที่ 4 ในจำนวนพี่น้อง 8 คน ในครอบครัวประกอบอาชีพเกษตรกรรม (ทำนา) โดยบิดาชื่อ ผา สะราคำ รับราชการเป็นกำนันตำบลป่าสะแก มารดาชื่อนางหวง
วัยเยาว์ เข้ารับการศึกษาที่โรงเรียนวัดป่าสะแก จวบจนสำเร็จการศึกษาระดับชั้นประถมศึกษาปีที่ 4 จึงช่วยครอบครัวประกอบอาชีพเกษตรกรรม โดยทำหน้าที่เลี้ยงโค กระบือ 
เนื่องจากบิดาเป็นกำนัน จึงทำให้นายดำมีนิสัยไม่เกรงกลัวผู้ใด คบเพื่อนเกเร ชักชวนไปในทางทุจริตผิดกฏหมาย เช่น เกะกะระราน ลักเล็กขโมยน้อย จวบจนอายุครบอุปสมบท บิดาจึงให้บรรพชาอุปสมบท ณ พัทธสีมาวัดป่าสะแก โดยจำพรรษาอยู่ที่วัดดอนมะเกลือ ระยะเวลา 1 พรรษา จึงลาสิกขาออกมา
ชีวิตระหว่างที่เป็นเสือ.
แม้ผ่านการบวชเรียนมาแล้ว แต่นายดำก็ยังคงประพฤติตัวเช่นเดิม ชักชวนพรรคพวกไปสมัครเป็นสมาชิกชุมโจรเสือพรหม ที่บ้านหนองหญ้าปล้อง (บ้านหนองปล้อง) อำเภอนางบวช (ภายหลังเปลี่ยนชื่อเป็นอำเภอสามชุก และแยกเป็นอำเภอหนองหญ้าไซ) จังหวัดสุพรรณบุรี 
อยู่กับเสือพรหมได้ราว 3 ปี เสือพรหมออกปล้นในเขตพื้นที่อำเภอศรีประจันต์ แล้วถูกเจ้าหน้าที่วิสามัญฆาตกรรม ส่วนเสือดำและพรรคพวกคนอื่นๆ หลบหนีไปได้ ชุมโจรเสือพรหมจึงขาดหัวหน้า สมาชิกแตกแยกออกเป็นกลุ่มเสือแบน เสือดำ เสือเว้า ไล่ฆ่ากันเองเพื่อชิงความเป็นใหญ่ 
ชุมโจรเสือดำมีเอกลักษณ์คือมักแต่งกายด้วยเสื้อผ้าหรือหมวกสีดำ ชุมโจรใหญ่ตั้งอยู่ที่ไร่อ้อย ใกล้วัดขวางเวฬุวัน อำเภอเดิมบางนางบวช จังหวัดสุพรรณบุรี เป็นชุมโจรขนาดใหญ่ มีจำนวนสมาชิกเป็นรองเพียงชุมโจรเสือฝ้าย ทั้งสองชุมไม่ถูกกัน จึงแบ่งแยกอาณาเขต พื้นที่แถบตะวันออก (แม่น้ำ ตลาดท่าช้าง ตัวอำเภอเดิมบางนางบวช) เป็นเขตชุมโจรเสือฝ้าย ส่วนพื้นที่แถบตะวันตก (ป่า ไร่ ทุ่งนา ตลาดป่าสะแก) เป็นเขตชุมโจรเสือดำ โดยพื้นที่ทั้งสองชุมโจรมีระยะห่างกันราว 5 - 6 กิโลเมตร 
เสือดำมีลักษณะนิสัยเหี้ยมโหด เสพติดฝิ่น สุรา และความครื้นเครง ทรัพย์สินที่ปล้นได้ส่วนใหญ่จึงหมดไปกับอบายมุข 
มรณกรรม.
เมื่อปี พ.ศ. 2492 เจ้าหน้าที่ตำรวจสืบทราบว่าเสือดำมักไปพักพิงอยู่กับผู้ใหญ่แผน ดอกมะลิป่า ผู้ใหญ่บ้านหนองโสน (ตำแแหน่งในขณะนั้น) อำเภอพนมทวน (ต่อมาแยกเป็นอำเภอเลาขวัญ) จังหวัดกาญจนบุรี จึงขอให้ผู้ใหญ่แผนร่วมมือปราบปรามเสือดำ 
ขณะเสือดำพาพรรคพวกพักพิงอยู่ที่บ้านหนองโสน ผู้ใหญ่แผนจึงออกอุบายจัดงานเลี้ยงกลางลานหมู่บ้าน โดยมีข้อห้ามพกพาอาวุธทุกชนิดเข้าในงาน กระทั่งเวลาค่ำขณะทุกคนกำลังนั่งล้อมวงสังสรรค์ เมื่อสบโอกาสผู้ใหญ่แผนกับชาวบ้านจึงร่วมกันปลิดชีพเสือดำและพรรคพวก
เกษม ดวงแพงมาต

เกษม ดวงแพงมาต หรืออดีตพระเกษม อาจิณฺณสีโล ผู้เป็นที่รู้จักจากคดีหมิ่นศาสนาและคลิปแสดงการกระทำไม่เหมาะสมต่อพระพุทธรูป ต่อมาพระเกษมยอมรับว่าได้เสพเมถุนทางเวจมรรคกับลูกศิษย์ชายคนหนึ่ง ซึ่งเหตุการณ์ดังกล่าวพระราชปริยัติบัณฑิต เจ้าคณะจังหวัดเพชรบูรณ์ได้มีความเห็นว่าพระเกษมขาดจากความเป็นพระแล้ว ในที่สุดพระเกษมยอมลาสิกขาบทเมื่อวันที่ 18 มกราคม พ.ศ. 2558 สามวันต่อมาคณะสงฆ์จังหวัดเพชรบูรณ์มีมติว่าเกษมไม่สามารถกลับมาบวชเป็นภิกษุได้อีก
ประวัติ.
เกษม ดวงแพงมาต เกิดวันอาทิตย์ที่ 13 มีนาคม พ.ศ. 2503 (เอกสารข้อมูลศาลจังหวัดหล่มสัก ว่า 14 มีนาคม) บิดาชื่อนายยอย ดวงแพงมาต (บุตรนายก่าน ดวงแพงมาต) มารดาชื่อนางเก้ง จิรโชติ (บุตรีนายโก่ จิรโชติ) เป็นชาวจังหวัดอุดรธานี ต่อมาอุปสมบทที่วัดไชยาราม ต.เชียงพิณ อ.เมือง จ.อุดรธานี เมื่อ ปี พ.ศ. 2529 ได้รับฉายาในอุปสมบทว่า "อาจิณฺณสีโล" เมื่ออุปสมบทแล้ว ได้จาริกท่องเที่ยวตามสถานธรรม และป่าเขาทั่วไป จนเมื่อปี พ.ศ. 2534 ได้ปักกลด และประพฤติธุดงค์ ที่บริเวณป่าเขา หมู่บ้านห้วยยางทอง ต.วังกวาง ซึ่งไม่ไกลมากนักจากที่พักสงฆ์ป่าห้วยผึ้ง (วัดป่าสามแยก) ต่อมาเมื่อ ปี พ.ศ. 2538 จึงตกลงพักจำพรรษาที่ ที่พักสงฆ์วัดป่าสามแยกเพื่ออาศัยเป็นที่ปฏิบัติกิจวัตร และสั่งสอนธรรมะ ร่วมกับพระเฉลิม ภิกษุจากวัดป่าบ้านตาด จากนั้นพระภิกษุสงฆ์กับทั้งนักปฏิบัติธรรมะด้วยกันนั้นต่างก็ช่วยกันดูแลบำรุงป่าเขาที่แห้งแล้ง ด้วยการเพิ่มพืชพันธุ์ไม้ให้กับ ป่าเขาบริเวณนั้นซึ่งแต่ก่อนมีสภาพเสื่อมโทรม
สมัยที่ยังเป็นพระภิกษุ เกษมมีชื่อเสียงมากจากสอนพระพุทธศาสนาโดยอ้างอิงพระไตรปิฎกไว้เป็นตัวอย่างในการอ้างแหล่งข้อมูลทางวิชาการ และเผยแพร่ในสื่อต่าง ๆ รวมทั้งสื่อออนไลน์ เช่น ยูทูบ เว็บไซต์ เป็นต้น
สะพานแขวน

สะพานแขวน  คือ รูปแบบของสะพานแบบหนึ่ง ซึ่งพื้นสะพานถูกแขวนด้วยสายเคเบิลในแนวตั้ง ตัวอย่างสะพานแขวนแห่งแรกถูกสร้างขึ้นในทิเบตและภูฏานในคริสศตวรรษที่ 15 ในรูปแบบที่เรียบง่าย ซึ่งกลายเป็นรูปแบบของสะพานแขวนในศตวรรษที่ 19 สะพานที่ไม่มีสายแขวนในแนวตั้งมีประวัติศาสตร์ที่ยาวนานในเขตภูเขาหลายๆ แห่งทั่วโลก 
สะพานแขวนมีสายเคเบิลแขวนระหว่างเสาหรือหอคอย และมีสายแขวนในแนวตั้ง ซึ่งถือน้ำหนักของพื้นสะพานด้านล่างและมีการจราจรอยู่ด้านบน โดยการก่อสร้างสะพานรูปแบบนี้ไม่ค่อยมีงานก่อสร้างที่ผิดพลาด สายเคเบิลหลักต้องถูกยึดติดที่แต่ละด้านและปลายสุดของสะพาน น้ำหนักถ่วงของสะพานจะเปลี่ยนเป็นความตึงของสายเคเบิลหลักๆ สายเคเบิลจะดึงหอคอยทั้งสองด้านไปจนถึงการรับน้ำหนักบนพื้นด้านล่าง ในบางครั้งหอคอยอาจจะตั้งอยู่บนขอบตลิ่งกว้างหรือหุบเขาที่ถนนสามารถเข้าถึงได้โดยตรง หรืออาจจะใช้สะพานที่มีเสาค้ำ (Truss bridge) ในการเชื่อมต่อกับสะพานแขวน
สะพานขึง

สะพานขึง  คือ สะพานรูปแบบหนึ่งที่มีหนึ่งหอคอยหรือมากกว่า ซึ่งมีสายเคเบิลในการพยุงพื้นสะพาน รูปแบบของสะพานนี้มีสองแบบหลัก ๆ ได้แก่ ฮาร์ป (harp) และแฟน (fan)
ในส่วนของฮาร์ปหรือการออกแบบแนวขนาน สายเคเบิลเกือบจะขนานกันเพื่อที่จะให้ความสูงและการเชื่อมต่อของหอคอยได้สัดส่วน
ในส่วนของแฟน สายเคเบิลทั้งหมดเชื่อมต่อหรือผ่านส่วนบนสุดของหอคอย การออกแบบของแฟนเหนือกว่าในด้านโครงสร้าง เพราะสายเคเบิลจบใกล้กับส่วนบนสุดของหอคอย แต่มีช่องว่างของแต่ละสายอย่างเพียงพอ ซึ่งปรับปรุงด้านการคุ้มครองสิ่งแวดล้อม และการเข้าถึงสายเคเบิลแต่ละสายได้อย่างดีในการดูแลรักษา
สะพานขึงเหมาะสมสำหรับช่วงกลางที่ยาวกว่าสะพานยื่น (cantilever bridge) และสั้นกว่าสะพานแขวน (suspension bridge) เพราะสะพานยืนจะหนักขึ้นอย่างรวดเร็วหากมีการสร้างช่วงกลางที่ยาวขึ้น และสะพานแขวนจะไม่ประหยัดมากขึ้นหากมีการสร้างช่วงกลางที่สั้นลง เพราะฉะนั้นสะพานขึงจึงเป็นทางเลือกที่เหมาะสำหรับสะพานที่ไม่สั้นหรือยาวมากเกินไป และสะพานขึงดังรูปมีแรงลัพธ์ทึ่กระทำต่อวัตถุ เป็น 0 เพราะสะพานไม่เคลื่อนที่
สมุดภาพ.
ความแตกต่างระหว่างรูปแบบของสะพานแขวนและสะพานขึง
วงศ์ลิงลม

วงศ์ลิงลม  เป็นวงศ์ของสัตว์เลี้ยงลูกด้วยนม ในอันดับไพรเมตวงศ์หนึ่ง ใช้ชื่อวงศ์ว่า Lorisidae (หรือ Loridae) สมาชิกในวงศ์นี้ที่เป็นที่รู้จักกันดี ประกอบไปด้วย ลิงลม หรือ นางอาย, ลิงลมเรียว, พอตโต, อังวานติโบ
ลักษณะ.
ลักษณะของสัตว์ในวงศ์นี้ ถือเป็นไพรเมตขนาดเล็ก ลำตัวขนาดเท่าแมวบ้านหรือเล็กกว่า สีขนโดยปกติจะเป็นสีเทาหรือสีน้ำตาล สีเข้มที่ด้านข้างและด้านบนลำตัว มีดวงตากลมโตขนาดใหญ่ ใช้ประโยชน์ในการหากินในเวลากลางคืน ใบหน้ากลมแบน ใบหูมีขนาดเล็กและมักจะซ่อนอยู่ในขน นิ้วหัวแม่มือและนิ้วต่าง ๆ สั้น นิ้วเท้าที่สองของขาหลังมีกรงเล็บที่เหมาะสำหรับการทำความสะอาดขน หางสั้นหรือจะหายไปอย่างสมบูรณ์ เมื่อโตเต็มที่มีความยาวประมาณ 17-40 เซนติเมตร และมีน้ำหนักระหว่าง 0.3-2 กิโลกรัม ขึ้นอยู่กับชนิด มีฟันที่เขียนเป็นสูตรได้ คล้ายคลึงกับลีเมอร์: 
วงจรชีวิต.
มีระยะเวลาการตั้งท้องนานสี่ถึงหกเดือนและให้ลูกเต็มที่สองตัว ลูกอ่อนจะเกาะอยู่กับหน้าท้องของแม่หรือรอในรังขณะที่แม่ไปหาอาหาร ใช้เวลาประมาณ 3-9 เดือนขึ้นอยู่กับชนิด หย่านมและโตเต็มวัยภายใน 10-18 เดือน มีอายุยืนได้ถึง 20 ปี
พฤติกรรม.
เป็นสัตว์ที่ทรงตัวได้ดีบนต้นไม้ เป็นสัตว์ที่หากินในเวลากลางคืน ปกติจะเคลื่อนไหวเชื่องช้า แต่จะเคลื่อนไหวได้เร็วมากในเวลากลางคืนเมื่อจะจับอาหาร ปกติเป็นสัตว์กินเนื้อเป็นหลัก โดยจับสัตว์เล็ก ๆ กินเป็นอาหารได้หลากหลาย ทั้งแมงและแมลงต่าง ๆ, นก, ไข่นกและลูกนก หรือแม้กระทั่งค้างคาว อาจมีกินยอดใบอ่อนของพืชหรือผลไม้ต่าง ๆ เป็นอาหารรองลงไปได้ด้วย โดยปกติเป็นสัตว์ที่หากินและอาศัยอยู่ตามลำพัง
พบกระจายพันธุ์ในป่าดิบ หรือป่าเสื่อมโทรมของทวีปแอฟริกาตอนกลาง และในภูมิภาคเอเชียใต้จนถึงเอเชียตะวันออกเฉียงใต้ ในทวีปเอเชีย ในลิงลม หรือนางอาย ซึ่งพบในภูมิภาคเอเชียตะวันออกเฉียงใต้ ยังมีน้ำลายที่มีพิษร้ายแรงอีกต่างหาก โดยถือว่าเป็นสัตว์เลี้ยงลูกด้วยนมเพียงจำพวกเดียวที่มีพิษ โดยพิษนี้มีลักษณะคล้ายน้ำมันที่ผลิตออกมาจากข้อศอก ลิงลมจะผสมน้ำมันนี้กับน้ำลายตัวเองเพื่อใช้ในการกัด ปัจจุบัน นักวิทยาศาสตร์ยังไม่ทราบถึงสาเหตุที่แท้จริงของการพิษนี้ ซึ่งเป็นไปได้ทั้งใช้เพื่อการป้องกันตัว, แย่งชิงคู่และอาณาเขต, ล่าอาหาร รวมถึงมีไว้เพื่อกำจัดปรสิตสิ่งรบกวนตามร่างกายอีกด้วย 
การจำแนก.
ปัจจุบันแบ่งออกได้เป็น 5 สกุล 11 ชนิด (พบในประเทศไทย 2 ชนิด)
ลอริส

ลอริส  เป็นวงศ์ย่อยของสัตว์เลี้ยงลูกด้วยนมในอันดับวานรหรืออันดับไพรเมตวงศ์หนึ่ง ใช้ชื่อวิทยาศาสตร์ว่า Lorisinae จัดอยู่ในวงศ์ใหญ่ Lorisidae หรือลิงลม 
สมาชิกในวงศ์ย่อยนี้ล้วนแต่เป็นสัตว์ที่หากินในเวลากลางคืน พบกระจายพันธุ์ในป่าดิบและป่าประเภทอื่น ๆ รวมถึงป่าเสื่อมโทรมหรือชายป่าใกล้กับชุมชนของมนุษย์ในภูมิภาคเอเชียใต้ เช่น อินเดีย, ศรีลังกา, ปากีสถาน, เนปาล จนถึงเอเชียตะวันออกเฉียงใต้ ทั้งในส่วนที่เป็นผื่นแผ่นดินใหญ่ และส่วนที่เป็นหมู่เกาะต่าง ๆ
เป็นสัตว์ที่หากินในเวลากลางคืน โดยใช้ชีวิตและหากินบนต้นไม้เป็นหลัก มีความสามารถปีนป่ายต้นไม้ในส่วนต่าง ๆ ได้เก่ง มีการทรงตัวที่ดีเยี่ยม มีลักษณะเด่นคือ มีดวงตาที่กลมโตขนาดใหญ่เห็นได้ชัดเจน ใช้สำหรับการมองในเวลากลางคืน เป็นสัตว์ที่กินได้ทั้งพืชและสัตว์ แต่จะกินสัตว์เล็ก ๆ เช่น แมงหรือแมลงต่าง ๆ, สัตว์เลื้อยคลาน, ไข่นกหรือลูกนก หรือกระทั่งนกขนาดเล็กที่โตเต็มตัวหรือค้างคาว หรือแม้กระทั่งทาก เป็นอาหารหลัก และจะกินพืช เช่น ยางไม้, ลูกไม้, ผลไม้, ใบไม้ เป็นอาหารรองลงไป
ลิงลมตัวเมียบางครั้งจะทิ้งลูกอ่อนไว้ในรังเมื่อออกไปหากิน สามารถผลิตพิษได้จากสารเคมีที่คล้ายน้ำมันที่หลั่งมาจากนิ้วมือและข้อศอกผสมกับน้ำลาย พิษนี้มีฤทธิ์ในการทำลายเนื้อเยื่อ แม้แต่ลิงลมวัยอ่อนหรือขนาดเล็กก็มีพิษนี้แล้ว แม้ปัจจุบันจะยังไม่ทราบเป็นที่แน่ชัดว่ามีไวส้เพื่ออะไร แต่ก็สามารถใช้ประโยชน์ได้หลากหลายทั้งเป็นการกำจัดปรสิตที่มาเกาะตามขน หรือป้องกันตัวจากสัตว์ใหญ่กว่า เช่น หมี หรืออุรังอุตังที่กินลิงลมเป็นอาหาร
การเลี้ยงเป็นสัตว์เลี้ยง.
ลิงลม เป็นสัตว์ที่มีลักษณะน่ารักเหมือนตุ๊กตา กอรปกับการเคลื่อนไหวที่เชื่องช้า จึงนิยมอย่างมากในการเลี้ยงเป็นสัตว์เลี้ยง โดยเฉพาะอย่างยิ่งมีผู้เผยแพร่คลิปวีดีโอลิงลมซึ่งเป็นสัตว์เลี้ยงของตนผ่านทางยูทิวบ์ มีปริมาณผู้กดไลค์เป็นจำนวนมาก ทำให้กระแสความนิยมพุ่งขึ้นไปอีก แต่ลิงลมก็ถือว่าเป็นสัตว์ป่าที่มีกฎหมายคุ้มครอง โดยทุกชนิดอยู่ในภาวะที่เสี่ยงใกล้สูญพันธุ์ ลิงลมถือเป็นสัตว์ป่าชนิดต้น ๆ ที่มีการค้าขายกันในธุรกิจค้าสัตว์ป่า โดยมีแหล่งใหญ่อยู่ที่ตลาดนัดสวนจตุจักร ในกรุงเทพมหานคร และตลาดค้าสัตว์ป่าบนเกาะชวา และตลาดส่งออกที่สำคัญอยู่ที่ญี่ปุ่น, รัฐเซีย และสหรัฐอเมริกา โดยก่อนจะนำมาเลี้ยง ผู้ค้ามักจะทำการตัดเขี้ยวหรือฟันหน้าก่อนเพื่อมิให้ถูกกัดด้วยวิธีตัดเอาจากกรรไกรตัดเล็บหรือคีม ซึ่งวิธีการแบบนี้จะทำให้ยังเหลือรากฟันอยู่ ทำให้ลิงลมติดเชื้อหรือได้รับบาดเจ็บจนไม่สามารถกินอาหารได้ ลิงลมที่เกาะชวานับเป็นชนิดที่เสี่ยงต่อการสูญพันธุ์มากที่สุด ตัวที่ถูกตรวจยึดมาได้เมื่อนำเข้าสู่ศูนย์ฟื้นฟู แต่เมื่อปล่อยตัวเข้าสู่ป่า มีปริมาณเพียงไม่กี่ตัวเท่านั้นที่เอาชีวิตรอดได้
วัฎจักรฮามิลตัน

ในการศึกษาทางด้านคณิตศาสตร์ของทฤษฎีกราฟ วัฏจักรฮามิลตันเป็นวิถีในกราฟมีทิศทางหรือกราฟไม่มีทิศทางที่ผ่านจุดยอดทุกจุดเพียงหนึ่งครั้ง วัฏจักรฮามิลตันเป็นวิถีฮามิลตันที่เป็นวัฏจักรนั่นเอง การพิจารณาว่ากราฟใดกราฟหนึ่งมีวัฎจักรฮามิลตันหรือไม่นั้นเป็นการแก้ไขปัญหาวิถีฮามิลตันซึ่งเป็นปัญหาเอ็นพีบริบูรณ์
วิถีฮามิลตันและวัฏจักรฮามิลตันได้รับการตั้งชื่อตามวิเลียม โรแวน ฮามิลตันผู้คิดค้นเกมไอโคเซียนซึ่งมีชื่อเรียกอีกชื่อหนึ่งว่า"ปริศนาของฮามิลตัน" ทั้งนี้เป็นปริศนาที่เกี่ยวข้องกับการหาวัฏจักรฮามิลตันในทุกๆด้านของรูปทรงสิบสองหน้า ฮามิลตันแก้ไขปัญหานี้โดยใช้แคลคูลัสไอโคเซียนซึ่งเป็นโครงสร้างทางพีชคิตที่มีพื้นฐานมาจากรากของหนึ่ง ผลเฉลยของปัญหานี้ไม่สามารถนำมาใช้กับกรณีทั่วไปอื่นๆได้ ทั้งนี้ ถึงแม้ว่าชื่อกล่าวนี้มีชื่อของฮามิลตันเขามาเกี่ยวข้องแต่วัฏจักรฮามิลตันนี้ได้รับการศึกษามาก่อนหน้านี้จากโทมัส เคิร์กแมน
บทนิยาม.
"วิถีฮามิลตัน"เป็นวิถีที่ผ่านจุดยอดแต่ละจุดเพียงหนึ่งครั้ง กราฟที่เชื่อมโยงแบบฮามิลตันคือกราฟที่มีวิถีฮามิลตันระหว่างจุดยอดสองจุดสำหรับจุดยอดทุกๆจุดในกราฟ
"วัฏจักรฮามิลตัน"เป็นวัฏจักรที่ผ่านจุดยอดแต่ละจุดเพียงหนึ่งครั้ง (ยกเว้นจุดเริ่มต้และจุดสิ้นสุดซึ่งเป็นจุดเดียวกันและมีวัฏจักรผ่านสองคร้ง) กราฟที่มีวัฏจักรฮามิลตันเรียกว่ากราฟฮามิลตัน
วอลเลย์บอลหญิงทีมชาติเบลเยียม

วอลเลย์บอลหญิงทีมชาติเบลเยียม  เป็นตัวแทนของประเทศเบลเยียมในการแข่งขันวอลเลย์บอลนานาชาติรวมถึงนัดกระชับมิตร ฉายาของพวกเธอคือเสือเหลือง
ในการแข่งขันวอลเลย์บอลเวิลด์กรังด์ปรีซ์ 2014 รอบสุดท้าย ที่ โตเกียว ประเทศญี่ปุ่น ทีมชาติเบลเยียมจบอันดับที่ 6 และในการแข่งขันวอลเลย์บอลเวิลด์กรังด์ปรีซ์ 2015 ทีมชาติเบลเยียมได้เป็นฝ่ายแพ้ทีมชาติไทย ที่ 3–1 เซต
ถังอับเฉา

ถังอับเฉา  เป็นส่วนของท้องเรือหรือส่วนของฐานทุ่นลอย ที่ออกแบบไว้ให้สูบน้ำเข้าออกได้
เพื่อปรับจุดศูนย์ถ่วงให้เรือหรือทุ่นนั้นสามารถทรงตัวได้ดีขึ้น โดยเฉพาะในสภาพทะเลเปิด
ส่วนถังอับเฉาในเรือดำน้ำ จะไม่ได้มีหน้าที่ปรับจุดศูนย์ถ่วงเพียงอย่างเดียว แต่จะควบคุมการดำลง/ลอยขึ้น และระดับความลึกของเรือดำน้ำด้วย
โดยเมื่อต้องการจะดำลง ก็จะสูบน้ำเข้าถังอับเฉา จนตัวเรือมีความถ่วงจำเพาะมากกว่าน้ำรอบๆ ทำให้เรือจมลง
และเมื่อต้องการจะลอยขึ้น ก็จะไล่น้ำออกจะถังอับเฉาโดยใช้อากาศอัดมาแทนที่จนเรือมีความถ่วงจำเพาะน้อยกว่าน้ำ ทำให้เรือลอย
นอกจากจะใช้กับเรือแล้ว ยังมีการใช้ถังอับเฉาลักษณะคล้ายกันในส่วนฐานของแท่นขุดเจาะน้ำมันและกังหันลมแบบลอยทะเล เพื่อรักษาจุดศูนย์ถ่วงด้วย
วอลเลย์บอลหญิงในกีฬามหาวิทยาลัยโลก 2013

ทัวร์นาเมนต์ววอลเลย์บอลหญิงในกีฬามหาวิทยาลัยโลก 2013 จัดขึ้นระหว่าง 8–15 กรกฎาคม ในคาซาน ประเทศรัสเซีย
รอบคัดเลือก.
การจับฉลากเป็นดังนี้:
รางวัล.
<templatestyles src="Col-begin/styles.css"/>
คะแนนเสียงข้างมาก

คะแนนเสียงข้างมาก  หรือ  ประกอบด้วยสมาชิกเกินกึ่งหนึ่งของสมาชิกทั้งหมด เปรียบได้กับคะแนนเสียงที่เหนือกว่า (plurality) ซึ่งเป็นกลุ่มย่อยที่ใหญ่กว่ากลุ่มย่อยอื่นที่พิจารณาทั้งหมด คือ คะแนนเสียงที่เหนือกว่าไม่จำเป็นต้องเป็นคะแนนเสียงข้างมาก เพราะสมาชิกของคะแนนเสียงที่เหนือกว่าอาจประกอบด้วยสมาชิกน้อยกว่ากึ่งหนึ่งของสมาชิกทั้งหมด 
คะแนนเสียงข้างมากอาจเรียกเป็นคะแนนเสียงข้างมากปรกติ ซึ่งต่างจากฝ่ายข้างมากประเภทอื่น เช่น คะแนนเสียงข้างมากทั้งหมด (overall majority) ในระบบรัฐสภา ซึ่งคือ ผลต่างของสมาชิกสภานิติบัญญัติระหว่างรัฐบาลกับฝ่ายค้าน คะแนนเสียงข้างมากเด็ดขาด คือ คะแนนเสียงข้างมากของผู้มีสิทธิ์เลือกตั้งทั้งหมด ไม่ใช่เฉพาะผู้ที่มาใช้สิทธิ์เลือกตั้ง และคะแนนเสียงข้างมากเด็ดขาด (supermajority) ซึ่งเป็นคะแนนเสียงข้างมากที่ใหญ่กว่าคะแนนเสียงข้างมากปรกติ
เจที มาร์เวลลัส

เจที มาร์เวลลัส  เป็นทีมวอลเลย์บอลหญิง ซึ่งมีเจ้าของคือบริษัท เจแปนโทแบคโค จำกัด และตั้งอยู่ ณ นิชิโนะมิยะ จังหวัดเฮียวโงะ ประเทศญี่ปุ่น โดยทีมนี้เข้าแข่งขันในวี.พรีเมียร์ลีก
รายชื่อผู้เล่น 2020-2021.
"อัปเดตเมือ 26 เมษายน 2021"